Prerada duvana: nekada profitabilna privredna grana danas u mulju međunarodnih muljatora\nKako sejemo tako pušimo\nFabrika duvana u Nišu je početkom devedesetih godina prošlog veka zapošljavala više od 3.500 radnika. Imala je ugovore o saradnji sa nekoliko desetina hiljada individualnih proizvođača duvana sa prostora bivše Jugoslavije, koji su obezbeđivali 70 odsto sirovina za rad fabrike u Nišu. Danas se izučava kao primer srpske pameti\nPre obaranja Miloševića s vlasti, Duvanska industrija Niš predstavljala je kompaniju koja je u popunjavanju republičkog budžeta učestvovala sa 20-ak procenata!\nI za vreme sankcija koje su bile na snazi, sve do Miloševićevog odstupanja, Fabrika duvana u Nišu ostala je okosnica privrednog razvoja Srbije. Duvan je uzgajan u siromašnim sredinama Srbije, tu je sušen, čime je seosko stanovništvo obezbeđivano gotovim novcem.\nTadašnji direktor Agencije za privatizaciju Mirko Cvetković i predstavnik Filipa Morisa za Evropu Žan-Klod Kunc potpisali su 1. septembra 2003. godine u Beogradu ugovor o prodaji 66,45 odsto društvenog kapitala Duvanske industrije iz Niša, za 518 miliona evra.\nKompanija Filip Moris pobedila je na međunarodnom tenderu ponudom u iznosu od oko 387 miliona evra, uz investicije od 64,85 miliona, sredstva za socijalni program od 59,11 miliona evra i dodatni socijalni program od 7,07 miliona evra.\nŠta je, u stvari, istina u slučaju prodaje niške fabrike duvana? Zašto je ugovor o prodaji proglašen državnom tajnom?\nImovina i oprema niške fabrike vredela je u tom trenutku više od dve milijarde evra! Fabrika je bila vlasnik mnogih zadruga u Srbiji koje su otkupljivale duvan, a u Žitorađi je fabrika dobila više od hiljadu hektara plodnog zemljišta gde se uzgajao duvan, koje nije vraćeno zemljoradničkoj zadruzi.\nPrvo: nišku fabriku nije kupila kompanija Filip Moris iz SAD, već of-šor kompanija Filip Moris Internacional sa sedištem u Holandiji.\nNovi vlasnik uvozi duvan iz Indije i Bangladeša, i to najlošijeg kvaliteta! Duvan se uvozi preko sestrinske firme iz Holandije, a fabrika iz Niša ga plaća po najvišim cenama duvana u svetu! Zašto? Da niška fabrika ne bi plaćala Srbiji porez, već prala novac i iznosila ga legalno iz Srbije.\nNekoliko hiljada proizvođača duvana početkom 2000. godine sklopilo je sa niškom fabrikom dugogodišnje ugovore o proizvodnji i sušenju duvana na period od deset godina. Fabrika im je omogućila kredite za kupovinu opreme, sušara i semena za proizvodnju duvana. Dugogodišnjim ugovorom je predviđeno da se svake godine s proizvođačima zaključuje jednogodišnji ugovor, kojim se detaljno uređuju pitanja prozvodnje - kolika površina će se saditi, koje seme će koristiti i koja su sva prava i obaveze organizatora proizvodnje i proizvođača. Dugogodišnjim ugovorom tužioci su obavezani, sve dok on važi, da svake godine duvan zasade na površini od dva hektara po jednoj sušari.\nPoteškoće u proizvodnji duvana nastaju od 2000. godine. U toj i narednoj godini proizvođačima duvana je dato nedeklarisano seme i tada se proizvođači duvana prvi put susreću sa viruzom (rak duvana). U 2001. godini bolest je uzela maha i prepolovila rod. Bolest se ponovo javila i 2003. godine. U 2004, kada je fabriku preuzela američka kompanija iz Holandije, proizvođači duvana zaključuju nove ugovore i sade dobijeni duvan. Seme je bilo nedeklarisano, a dobijenim hemijskim sredstvima je istekao rok.\nKada je američka firma preuzela fabriku svim proizvođačima duvana u Srbiji ponuđen je novi, jednogodišnji ugovore, po sistemu - potpiši ili ostavi.\nProizvođači duvana u 2004. i 2005. godini dobijaju duvansko seme koje nije u skladu sa zakonima Srbije. Reč je o tipu semena virdžinija, eksperimentu američke kompanije.\nSeme koje su im stranci dali duvandžijama je opustošilo njive. Rod duvana je desetkovan.\nProizvođači duvana pozivaju rukovodstvo fabrike na pregovore i dogovore u vezi s novim uslovima proizvodnje i predaje duvana. Ali novo rukovodstvo jednostrano raskida dugoročni ugovor o saradnji sa duvandžijama. Traži da zbog neisporučenog duvana - koji nije rodio zbog lošeg semena i neispravnih hemijskih sredstava - fabrici plate štetu! Kada pregovori nisu urodili plodom proizvođači se obraćaju sudu.\nNekoliko stotina proizvođača presavija tabak i tuži Nišku fabriku duvana. Većina njih angažuje advokatsku kancelariju Srđana Aleksića iz Niša.\nOpštinski sud u Nišu, postupajući po tužbi proizvođača duvana, određuje veštačenje od strane stručnjaka, koji potvrđuju da seme koje je novo rukovodstvo, počev od 2004. godine, davalo proizvođačima nije bilo kvalitetno niti odobreno za proizvodnju. Sudije se, podvodeći ove činjenice pod pravne norme, pozivaju na odgovornost niške fabrike za nastalu štetu i usvajaju tužbene zahteve, obavezujući fabriku da proizvođačima duvana nadoknade pričinjenu štetu. Okružni sud u Nišu, kao drugostepeni sud, odbija žalbu fabrike kao neosnovanu.\nPare u tuđoj kasi\nKao novi vlasnik DIN Fabrike duvana iz Niša, Američka kompanija ne voli nikome da plaća. Ona je došla u Srbiju da opelješi fabriku za desetak milijardi dinara!\nI iz Demokratske stranke reformisano pravosuđe dobija nalog. Apelacionu sud u Nišu, odlučujući po žalbi na presudu Opštinskog suda u Nišu, u veću kojim predsedava sudija Ranko Dinić, donosi 9. februara ove godine presudu kojom je preinačena prvostepena presuda i odbija tužbeni zahtev proizvođača duvana Miroljuba Rakića da mu fabrika duvana nadoknadi pričinjenu štetu zbog jednostranog raskida ugovora. Kao sudija Okružnog suda, sudija Ranko Dinić je potvrdio na desetine presuda prvostepenog suda, ali sada, kao reformisani sudija, ima drugačije mišljenje. Njegova presuda je smešna, skoro nasilna.\nZbog nove odluke Apelacionog suda, sudije Osnovnog suda u Nišu odbijaju sve podnete tužbe proizvođača duvana.\nAdvokat Srđan Aleksić iz Niša podneo je reviziju Vrhovnom kasacionom sudu, tražeći da najviši sud u zemlji uskladi sudsku praksu, jer, kako navodi, postoje stotine pravnosnažnih i izvršnih presuda kojima je proizvođačima duvana priznato pravo na štetu zbog jednostranog raskida ugovora od strane fabrike. Reformisano pravosuđe u Nišu sada drukčije zaključuje. Važno je sačuvati pare u kasi strane kompanije, koja je debelo podmazala nekoliko bandita iz bivše i sadašnje vlasti u Beogradu.\nOčigledno je da će proizvođači duvana popušiti svoj duvan.


Snažan pritisak: SAD traži da Srbija pusti Kosovo u dve važne svetske organizacije - Sputnjik Srbija\n06:11 18 Maj 2021\n07:09 15.03.2018 (osveženo 07:13 15.03.2018) Preuzmite kraći link\nU ovom trenutku snažan pritisak za prijem Kosova u Unesko i druge međunarodne organizacije dolazi gotovo isključivo od SAD i pojedinih država EU. To su one koje su 1999. godine u najvećoj meri bile uključene u nasilno stvaranje takozvane države Kosovo i koje jednostavno ne mogu da dozvole poraz na tom planu.\nPriština, po svemu sudeći, menja pristup pitanju njenih kandidatura za članstvo u Unesku i Interpolu, u nadi da će prekinuti niz neuspešnih pokušaja prijema u te međunarodne organizacije.\nSavetnik kosovskog premijera Halil Matoši najavio je da će Priština ove godine sigurno podneti zahtev za prijem u Interpol, a spremna je i za kandidaturu za prijem u Unesko.\nZa Interpol su, kako je ocenio, već spremni što se tiče ispunjenja neophodnih tehničkih kriterijuma. Kada je u pitanju Unesko, dva zakona, o kulturnom nasleđu i o veroispovestima, koja su uslov za to, upućena su kosovskoj skupštini na razmatranje.\nPripreme za podnošenje zahteva za članstvo su, kao nikad pre, počeli znatno ranije, s obzirom na to da će naredno zasedanje Generalne skupštine Uneska, koja o tome odlučuje, biti održano tek krajem 2019. godine.\nNa šta upućuje najava tih ranih radova Prištine, u odnosu na dosadašnju praksu koja nije dala rezultate?\nKomentarišući te najave ambasador Srbije u Unesku Darko Tanasković za Sputnjik kaže da se mogao očekivati taj signal da se u Prištini kreće sistematičnije i planski u pripreme za podnošenje zahteva za članstvo u Unesku iduće godine.\n„Jedan neuspešan pokušaj i potom odustajanje od podnošenja zahteva, u situaciji u kojoj su države Uneska zamorene politizacijom organizacije, svakako je dobar razlog da Priština više radi na diplomatskom planu“, kaže naš ambasador.\nOn je napomenuo da samo podnošenje zahteva treba očekivati tek u narednoj godini, s obzirom na to kako Unesko funkcioniše i da će tek krajem 2019. zasedati Generalna konferencija Uneska koja odlučuje o zahtevu za članstvo.\nOcenio je, međutim, da ove pripreme za podnošenje zahteva, koje najavljuje Priština, s obzirom na to kako sada stoje šanse Kosova za prijem u Unesko, nisu preuranjene. Krajem prošle godine, kada zahtev za članstvo nije ni podnet, shvaćeno je da situacija i atmosfera u Unesku, a i šire u međunarodnoj zajednici, nije takva da Kosovo ima velike šanse da bude primljeno u tu organizaciju.\n„Mislim da su te šanse sada manje nego što su bile 2015. godine kada je zahtev Prištine odbijen uz tesan rezultat. To potvrđuju i neki kosovski političari, naročito iz prethodne vlasti, koji ukazuju da signali koji stižu iz međunarodne zajednice nisu dobri i ne obećavaju mnogo“, ukazao je Tanasković.\nNa pitanje da li se klima novih dešavanja, poput onih u Španiji u odnosu na Kataloniju i sve češći glasovi političara iz nekih zemalja o preuranjenom priznanju Kosova, oseća među diplomatama u sedištu Uneska u Parizu, sagovornik Sputnjika odgovara:\n„Naravno. Ne samo da se oseća, nego je nastavljen trend koji je 2015. rezultirao neizglasavanjem prijema Kosova u Unesko, a prošle godine nepodnošenjem nove prištinske aplikacije za članstvo. To se naročito vidi u činjenici da se gotovo sve države deklarativno izjašnjavaju protiv politizacije Uneska, koja umnogome otežava njegovo posvećivanje osnovnom mandatu koji je u domenu obrazovanja, nauke i kulture“, objašnjava Tanasković.\nTanasković: Ako Priština obnovi zahtev za Unesko, spremni smo\n„U ovom trenutku snažan pritisak za prijem Kosova u Unesko i u druge međunarodne organizacije dolazi gotovo isključivo od SAD i pojedinih država EU. To su one koje su 1999. godine u najvećoj meri bile uključene u nasilno stvaranje takozvane države Kosovo i koje jednostavno ne mogu da dozvole poraz na tom planu. Oni žele da se taj posao, kako oni kažu, završi, uprkos svim drugim realnostima u međunarodnim odnosima“, ocenio je ambasador Srbije u Unesku.\nOn napominje da nikako ne treba pojednostavljeno zaključivati kako je situacija izuzetno povoljna po Srbiju, ali i smatra da trenutno stvari ne stoje naročito povoljno po pitanju zahteva za prijem Kosova, pogotovo u Unesku.\nKosovska diplomatija, kako napominje Tanasković, ne može biti zadovoljna jer oni teže tom broju od 130 država koje priznaju nezavisnost Kosova što bi im otvorilo put ka međunarodnim organizacijama, pre svega UN, a od toga su veoma daleko.\nPosle niza neuspeha u kandidovanju za članstvo u Interpolu, Kosovo će, prema oceni Marka Nicovića, člana Svetske asocijacije šefova policije, pokušati da iskoristi delovanje američke lobističke grupe koja je još jaka u toj međunarodnoj policijskoj organizaciji.\nPrema njegovoj oceni, Albanci nemaju naročitu podršku establišmenta te međunarodne policijske organizacije.\n„Ali ne treba potceniti američki uticaj u svim tim policijskim strukturama mnogih zemalja sveta. Amerikanci često trguju i ucenjuju tehničkom pomoći policijama pojedinih zemljama ako budu glasali za prijem Kosova u Interpol“, kaže on za Sputnjik.\nObjašnjavajući kako radi američki lobi, on ukazuje da je za odlučivanje o članstvu u Interpolu potrebna većina od broja prisutnih na Generalnoj skupštini koja zaseda svake godine u septembru. Oni će protivnike prijema Kosova animirati, zvati ih na razne sastanke, ručkove, večere, izlete, da ne budu prisutni kada se bude odlučivalo. To je njihova taktika koju će i u ovom slučaju pokušati, smatra Nicović.\nPrema njegovom mišljenju, u razgovoru srpskih zvaničnika sa funkcionerom Stejt departmenta Vesom Mičelom, koji je posetio i Beograd u okviru balkanske turneje, sigurno je bilo reči i o tome da Srbija ne blokira prijem Kosova u bilo koju međunarodnu organizaciju, od UN pa nadalje, uključujući i Interpol.\nA lobiranje za prijem Kosova u Interpol je, kaže, počelo odmah nakon prošlog skupa u septembru u Pekingu. On smatra da srpska diplomatija u kontaktu sa predstavnicima jakih država, ali i sa policijskim organizacijama širom sveta, treba da izlobira protiv prijema Kosova u Interpol.\nZa članstvo u Interpolu Priština je prvi put aplicirala u avgustu 2010. godine, dakle samo nepun mesec dana uoči zasedanja Generalne skupštine, verovatno misleći da je to gotova stvar, s obzirom na podršku Amerike, njihovog glavnog pokrovitelja.\nI ništa od toga nije bilo, kao ni od naredne aplikacije koja je usledila tek aprila 2015. godine. Iduće, 2016. godine njihov zahtev nije stavljeni ni na dnevni red, a 2017. godine premijer Ramuš Haradinaj je uoči zasedanja Generalne skupštine Interpola povukao kandidaturu, jer je ocenjeno da ona nema dovoljnu podršku.\nNi sa Uneskom nisu bili bolje sreće. Pošto su, zahvaljujući velikoj i dugotrajnoj diplomatskoj aktivnosti Srbije, u novembru 2015. godine ostali bez dovoljno glasova na zasedanju Generalne skupštine te organizacije UN, koja zaseda svake druge godine, prošle godine nisu ni aplicirali. To su im, s obzirom na odnos snaga na međunarodnoj sceni, sugerisali njihovi politički prijatelji iz sveta.\nDačić: Kosovo neće biti primljeno u Unesko\nDačić: Kosovo u Unesko? Izgubiće tu bitku\nIzaslanici Srbije u 27 država lobiraju protiv prijema Kosova u Unesko\nMinistarstvo pravde: Interpol ne može da ukine poternicu; MUP: Žalićemo se!\nInterpol uklonio Haradinaja sa poternice\nMediji: Put Kosova za prijem u Interpol može biti otežan\nMoguće odlaganje glasanja za prijem Kosova u Interpol\nInterpol, lobiranje, aplikacija, pripreme, šanse, članstvo, UN, Unesko, prijem, priznanje, Halil Matoši, Marko Nicović, Darko Tanasković, Ramuš Haradinaj, Priština, Srbija


Tači odložio za sutra obraćanje gradjanima Kosova\nBeta 28. juna 2020. 19:05\nPredsednik Kosova Hašim Tači odložio je za sutra obraćanje gradjanima povodom predloga Specijalizovanog tužilaštva u Hagu da se protiv njega i lidera Demokratske partije Kosova Kadrija Veseljija podigne optužnica za ratne zločine i zločine protiv čovečnosti.\nKako je najavio njegov kabinet, Tači će se gradjanima obratiti u ponedeljak 29. juna u 20 časova, umesto danas, kako je bilo najavljeno.\nSpecijalizovano tužilaštvo u Hagu podnelo je Specijalizovanim većima Kosova na razmatranje optužnicu u deset tačaka kojima se Tači, Veselji i druge osobe terete za niz zločina protiv čovečnosti i ratnih zločina tokom sukoba na Kosovu, uključujući ubistvo, prisilno odvodjenje, progon i mučenje.\nKako smatraju poznavaoci ustavnog prava i Ustava Kosova, Tači nije dužan da podnese ostavku na mesto predsednika sve dok optužnicu protiv njega ne potvrdi sudija prethodnog postupka Specijalnog suda.\nAko se to desi, on je dužan da odmah podnese ostavku jer je Ustavom Kosova predvidjeno da funkciju predsednika ne može da obavlja osoba koja je optužena za ratne zločine i zločine protiv čovečnosti.\nU slučaju ostavke predsednika, tu funkciju obavlja predsednik Skupštine Kosova.\nNa Kosovu ima različitih mišljenja treba li Tači odmah da podnese ostavku i da se sa optužbama Specijalnog suda suoči kao običan gradjanin ili da, ukoliko to ne učini, „nanese veliku štetu Kosovu“.


Bivše države nekadašnje Jugoslavije obavijestile Svjetsku košarkašku federaciju (FIBA) da žele organizaciju Evropskog prvenstva\nwww.odluke.com - jer i male odluke mijenjaju svijet. » Kategorije: » Sport » Bivše države nekadašnje Jugoslavije obavijestile Svjetsku košarkašku federaciju (FIBA) da žele organizaciju Evropskog prvenstva\n1 Bivše države nekadašnje Jugoslavije obavijestile Svjetsku košarkašku federaciju (FIBA) da žele organizaciju Evropskog prvenstva on Fri May 21, 2010 1:54 am\nBivše države nekadašnje Jugoslavije - Bosna i Hercegovina, Hrvatska i Slovenija pismenim putem su obavijestile Svjetsku košarkašku federaciju (FIBA) da žele organizaciju Evropskog prvenstva 2013. godine.\nPored ove tri države, kandidati za domaćina EP biće i Češka, Njemačka i Italija. Svaka od ovih zemalja ima vremena do jeseni da napravi prezentaciju koja će biti predstavljena na zasjedanju upravnog odbora FIBA.\nPosljednji Eurobasket 2009 održan je u Poljskoj, gdje je prvak bila reprezentacija Španije. Naredno prvenstvo, 2011. godine, organizovaće Litvanija.\nOd država bivše Jugoslavije, samo je Srbija bila domaćin EP-a, i to 2005. godine kada je najbolja bila Grčka


USVOJITI PRIVREMENO FINANSIRANjE I HITNO FORMIRATI VLAST | SRNA\nUSVOJITI PRIVREMENO FINANSIRANjE I HITNO FORMIRATI VLAST\nMOSTAR, 23. JULA /SRNA/ - Hrvatski narodni sabor /HNS/ pozvao je članove Savjeta ministara u tehničkom mandatu da donesu odluku o privremenom finansiranju institucija, a predstavnike srpskog i bošnjačkog naroda da hitno pristupe formiranju vlasti na nivou BiH.\n"Iako su ključni politički segmenti u vezi sa formiranjem vlasti na nivou BiH, te nemogućnošću pronalaska političkog kompromisa za formiranje novog Savjeta ministara i dalje na dnevnom redu, usvajanje odluke o privremenom finansiranju institucija BiH mogao bi biti pozitivan pomak prema konačnom usaglašavanju političke agende i stvaranja izvršne vlasti na nivou BiH nakon posljednjih opštih izbora održanih prije gotovo 10 mjeseci", saopšteno je iz HNS-a.\nU saopštenju je istaknuto da se današnja sjednica još aktuelnog Savjeta ministara može posmatrati kao svojevrsni test za izazove koji su već odavno morali biti usaglašeni.\n"Podržavanje i izglasavanje odluke o privremenom finansiranju institucija BiH je upravo test spremnosti da načelo kompromisa bude stavljeno kao ključni faktor za buduće partnere na nivou BiH. Pokušaji manipulacije pojedinih politika i stvaranja obrnutih teza očigledan su primjer ko koči procese u radu Parlamentarne skupštine BiH i formiranju novog saziva Savjeta ministara", navode iz HNS-a.\nHNS je pozvao političke aktere na dosljednu politiku i poštovanje Ustava i zakona, navodeći da je to jedini mogući sistem u rješavanju nagomilanih problema i kriza u BiH.\nHrvatski narodni sabor pozvao je Predsjedništvo BiH na hitno usvajanje Nacrta zakona o budžetu institucija i međunarodnih obaveza BiH, napominjući da je još u januaru dostavljen Predsjedništvu BiH.\n"Sabor poziva predstavnike druga dva naroda da se u najkraćem roku pristupi formiranju novog Savjeta ministara što bi konsolidovalo ključne segmente funkcionisanja vlasti na nivou BiH. Upravo na ovakvim primjerima pokazuje se briga za zemlju, njeno funkcionisanje i vladavinu prava i da takvim primjerom dokažu da BiH neće i ne smije biti talac bilo čijih političkih ucjena, kao i obmanjivanja javnosti", poručili su iz HNS-a.\nSavjet ministara u tehničkom mandatu danas bi trebalo da razmatra prijedlog odluke o privremenom finansiranju institucija BiH i međunarodnih obaveza BiH za period jul-septembar.


MOŽDA JE VREME ZA NBA (VIDEO)\nMOŽDA JE VREME ZA NBA (VIDEO)\nMilutinov MVP - lepo zvuči...\nSrpski košarkaš Nikola Milutinov nalazi se među igračima od kojih će jedan na kraju regularnog dela sezone Evrolige poneti priznanje najboljeg. Milutinov je ove sezone jedan od stuba oslonaca grčkog Olimpijakosa, a dvadesetčetvorogodišnji centar u prilog svom izboru pravi neke zaista dobre brojke.\nNikola ima indeks korisnosti 19,8 i u tom segmentu je peti u Evroligi tokom svoje šeste sezone u najjačem evropskom takmičenju. Polako opravdava zašto su ga pre četiri San Antonio Sparsi birali sa 26. mesta na draftu. Prosečno beleži 11 poena, 8,3 skoka, jedu i po asistenciju i 0,9 blokada po utakmici, a njegov tim je trenutno peti u Evroligi sa 12 pobeda i sedam poraza.\nMilutinov je imao i 20+ partija u koloni sa poenima, a nedavno je protiv Panatinaikosa imao 18 skokova i isto toliko poena u rekordnom indeksu 41. Da podsetimo, regularna sezona Evrolige ima 30 kola, pa Milutinov ima šanse da svoju poziciju dodatno ojača.\nPoslednji srpski MVP Evrolige je Nemanja Bjelica iz sezone 2014/2015 u dresu Fenerbahčea, nakon čega je otišao u NBA ligu, gde i danas igra u Sakramento Kingsima. Aktuelni MVP je Luka Dončić.


/ BLIZNAKINJE SA HAJGEJTA\nOdri Nifeneger\tBLIZNAKINJE SA HAJGEJTA\n„Izvanredni likovi ovom romanu zasigurno će\nobezbediti dug boravak na listama bestselera.“\n„Jedinstveni likovi i majstorski opisi Londona kakvog ga samo\nmožete poželeti čine ovu knjigu domišljatom i veoma\nŠest godina posle vrtoglavog uspeha Vremeplovčeve žene,\nOdri Nifeneger vraća se sa izuzetnim i nezaboravnim romanom, koji\npočinje pismom čiji će sadržaj izmeniti sudbine glavnih junaka.\nDžulija i Valentina Pul su pomalo neobične dvadesetpetogodišnje\nAmerikanke naizgled nezainteresovane za studiranje, traženje posla,\nili za bilo šta izvan njihovog ušuškanog doma u čikaškom predgrađu.\nJednog jutra primiće pismo od advokata koji ih obaveštava da je\nElspet Noblin, njihova tetka koju nikada nisu upoznale, preminula i\nostavila im svoj stan u Londonu. Ipak, postoje dva uslova da\nostvare pravo na nasledstvo: da u kući žive najmanje godinu dana\npre nego što odluče da je prodaju i da njihovi roditelji nikada ne\nuđu u kuću.\nDevojke se sele u Elspetin stan, koji se graniči s grobljem\nHajgejt. Shvataju da su stanari te zgrade čudni: Martin, genijalni,\nšarmantni sastavljač ukrštenica, pati od teškog oblika\nopsesivno-kompulzivnog poremećaja; Marajke, Martinova posvećena ali\nzarobljena žena; Robert, Elspetin neuhvatljivi ljubavnik, istoričar\ngroblja. Kako devojke bivaju uvučene u napete živote tetkinih\nsuseda, tako otkrivaju da je mnogo šta živo na Hajgejtu,\nuključujući – možda – njihovu tetku, koja kao da ne može da ostavi\nsvoj stari stan i život za sobom.\nOvo je roman koji ispreda čarobnu priču o ljubavi i identitetu, o\ntajnama i sestrinstvu, i o istrajnosti života – čak i nakon


Šta je FK Sarajevo dobio ove sezone pored titule prvaka? - Balkan Interviews\nFK Sarajevo je novi/stari prvak Bosne i Hercegovine za sezonu 2019/20. Mnogo je polemike o tome koliko je Bordo tim zapravo zaslužio ovu titulu, ali ista uglavnom dolazi iz protivničkih tabora. Ruku na srce, FK Sarajevo je uz FK Tuzla City, jedini tim koji nema dugovanja prema Poreskoj upravi, što dovoljno govori o tome koliko se dobar posao radi u trenutno najbolje organizovanom timu BHT Premijer lige.\nTim sa Koševa se gotovo svake sezone susretne sa jednim ozbiljnim problemom (ove sezone smjena Husrefa Musemića), ali i odlučno pokaže snagu koja je potrebna kako bi se izborili sa svim problemima. Evidentno je da upravo takvi događaji kao što je bolan poraz od italijanske Atalante ili smjena Husrefa Musemića, služe kao motiv više pri postizanju ciljeva.\nBivši trener FK Sarajevo, Husref Musemić\nŠta je to što ovu sezonu Sarajeva čini možda i uspješnijom od prošle?\nBez obzira na drugu titulu u nizu, koja je garant za navijače da mogu očekivati velike stvari u budućnosti, Sarajevo je u ovoj sezoni napredovalo i profitiralo u raznim drugim segmentima.\nAfirmacija mladih igrača je ono što je definitivno dolaskom stranih investitora postavljeno kao jedan od glavnih ciljeva, a “bacanjem u vatru” mladog Salčina na, njemu neprirodnu poziciju lijevog beka, se ispostavilo kao odličan potez trenera Marinovića. Daleko od toga da je Salčin defanzivno briljirao na poziciji lijevog beka, ali je sigurno na svakoj utakmici davao sve od sebe kako bi nadomjestio svoje nedostatke. Spletom okolnosti, Marinović je dobio kvalitetnu treću alternativu na poziciji na kojoj ima još Selmira Pidru za kojeg niko ne može garantovati da će biti na nivou na kojem je bio prije povrede, te neiskusnog Islamovića koji tek treba da pokaže svoje kvalitete u bordo dresu.\nSalčin je svoju priliku u bordo dresu iskoristio na pravi način\nOno što je bez sumnje učinilo sezonu zanimljivijom za navijače Sarajeva je i odlično odrađen zimski prelazni rok (ljetni sa par promašaja), gdje su čelnici tima sa Koševa jasno dali do znanja da žele napraviti korak više u evropskim takmičenjima. Dolaskom “kapitalca” Tine-Svena Sušića okrenut je novi list u transfer politici FK Sarajevo, što je odmah otvorilo vrata za nova nagađanja kao što su transfer Anela Hadžića i Izeta Hajrovića. Iako su svi navijači bili uvjereni u dolazak Hajrovića, a pravljene su i foto montaže, sam Hajrović se oglasio nakon nekoliko dana špekulacija, na svom Instagram profilu sa jasnim stavom da od transfera u glavni grad Bosne i Hercegovine nema ništa. Sa Hadžićem je situacija nešto drugačija, potvrdio je da je bilo pregovora u zimskom prelaznom roku i jasno je dao do znanja da će na ljeto prilikom pregovora, s obzirom na to da je slobodan igrač, dati prednost timu za koji navija od malih nogu.\nTransfer Sušića daje za pravo navijačima Sarajeva da transfere igrača ovakvog kalibra očekuju i u budućnosti\nOva sezona je specfična i po tome što je FK Sarajevo ponovo dobilo reprezentativca u svojim redovima. Na klupi reprezentacije Bosne i Hercegovine došlo je do smjene, Bajević je sjeo na klupu Zmajeva i odlučio dati šansu Amaru Rahmanoviću da u reprezentativnom dresu pokaže koliko može. Za očekivati je da Rahmanović u reprezentaciji zauzme barem malo ozbiljniju ulogu od one koju je imao mladi Kovačević kao treći golman, i da upiše pokoju minutu kada se za to ukaže prilika. U medijima se spominje transfer ovog veznog igrača, koji je bez sumnje dosegao svoj maksimum u BHT Premijer ligi. Kao što je i sportski direktor Emir Hadžić naglasio u intervjuu za SportSport.ba, poziv u reprezentaciju je još jedan način da se privuku eventualni interesanti za Rahmanovića.\nRahmanović čeka inostrani angažman\nIako zvanične potvrde nije bilo do 22:00h, to nije spriječilo navijače Sarajeva da cijeli dan provedu u slavlju titule, za koju plavi dio grada smatra da nije validna, te da nije zarađena na fudbalskom terenu.\nVezni igrač Budućnosti: Sarajevo je odlična ekipa, ali svakako vjerujem u prolaz!\nPrevINTERVJUI SA MLADIM ZVIJEZDAMA: Adem Husejnović, FC Nantes\nKo je Bosanac za kojeg je Tottenham nudio 5 miliona eura?Next


AT2 mini GPS praćenje - Limundo.com\n[Mini dizajn i široka upotreba] - Kompaktni GPS uređaj za praćenje veličine samo 65 mm * 30,5 mm * 18 mm, jednostavan za nošenje, pogodan za decu / starije osobe / decu ili bilo gde. Mapa, za torbe, novčanik, za decu, važni dokumenti --- koji su neograničene mogućnosti praćenja uživo! Još više za praćenje njegove pozicije, poput automobila, kamiona, čamaca, kombija i opreme protiv krađe\n[U realnom vremenu i precizno GPS praćenje] - GPS način lociranja: GPS + LBS + WiFi, GPS tačnost lokacije < 10m, GPS vreme brzog ažuriranja lokacije do 10s (10s / 20s / 30s / 60s / 120s po izboru), prikaz Google karte : 2D prikaz karte, prikaz sa sedišta, 3D prikaz mape ulica, omogućavaju tačno određivanje lokacije u realnom vremenu ili periodično.\n[1000mAh punjiva baterija]-Ugrađena punjiva litijum-polimerna baterija od 1000mAh/3.7V industrijskog razreda, u režimu praćenja (GPRS je uvek povezan, a GPS se budi vibracijom), vreme pripravnosti ≥ 14 sati; Ako je u režimu spavanja (GPRS je uvek povezan, a GPS spava), vreme u stanju pripravnosti je ≥ 7 dana. Ako je baterija mala, AT2 GPS uređaj za praćenje će poslati „ upozorenje o niskoj bateriji“ na vaš telefon, omogućavajući vam da je blagovremeno napunite\n[Dizajn dvostrukih mikrofona] - AT2 GPS lokator dolazi sa dva MIC -a, podržava glasovno nadgledanje i snimanje, omogućava vam da znate okolno okruženje bilo kada i bilo gde; U međuvremenu, takođe podržava funkciju „ zvučnog alarma“ , ako je buka veća od 60 db, uređaj za praćenje će poslati alarm na unapred podešene SOS brojeve\n[Profesionalna aplikacija /veb platforma] - Prikaz potpune lokacije (tačna adresa /status selidbe) + upravljanje sa više uređaja za praćenje GPS + Android i IOS mobilni uređaji /PC\nPitanje vezano za predmet: AT2 mini GPS praćenje.


Učesnici takmičenja “Srbija u ritmu Evrope” na prijemu kod predsednika Medveđe - juGmedia\nUčesnici takmičenja “Srbija u ritmu Evrope” na prijemu kod predsednika Medveđe\nDanas je u kabinetu predsednika opštine Medveđa organizovan prijem za decu koja će opštinu Medveđa predstavljati na ovogodišnjem takmičenju „Srbija u ritmu Evrope“.\nOpština Medveđa će na finalnom takmičenju, predstavljati Bugarsku na manifestaciji sa pesmom „If love was a crime“, koju će izvoditi Katarina Petrović, a koreografijom ispratiti Tijana Matić, Maja Denić, Stefan Petrović i Milan Ilić.\nPredsednik opštine Medveđa Nebojša Arsić je na konferenciji za medije pomenuo da ono što krasi našu Medveđu, je svakako izdvajanje značajnih sredstava za ulaganje u mlade ljude, sport, kulturu i sadržaje koji su mladima najpotrebniji.\n“Deca su naši najveći promoteri, naša budućnost i ponos. Svi projekti koje radimo su namenjeni zapravo njima. Ova manifestacija je jedna od najvećih u muzičkom smislu u zemlji, a naša opština jedna od 24 lokalnih samouprava koje će predstavljati neku od zemalja Evrovizije kroz takmičenje “Srbija u ritmu Evrope”. Medveđa, kao i uvek, svojim kvalitetom, talentom i radom pretenduje poziciji u samom vrhu, a ja verujem da će Katarina svojim glasom, zajedno sa Stefanom, Tijanom, Majom i Milanom opštini Medveđa doneti prvo mesto“, rekao je predsednik opštine Nebojša Arsić.\nOn im je poželeo uspeh i pobedu, da obezbede opštini Medveđa mesto domaćina iduće godine, i da promovišu njihovu opštinu, Gornju Jablanicu i njene lepote, čime bi se upotpunila slika o Medveđi, njihovom gostoprimstvu i bogatstvu, odnosno njihohoj deci koja nas predstavljaju.\n“Čast mi je i zadovoljstvo da smo dobili mogućnost da predstavimo Medveđu na Prvoj srpskoj televiziju. Pesma „If love was a crime“ koju je pevala bugarska pevačica, Poli Genova na pesmi Evrovizije 2016.godine, će nas sigurno dovesti do dobrog plasmana, ako ne i do pobede. Pozivamo sve da glasaju za nas kada to bude omogućeno na TV Prvoj, a na nama je da pokažemo svoje talente u Vranju“, rekla je Katarina Petrović i zahvalila opštini Medveđa i predsedniku opštine što im je omogućio da budu deo manifestacije a zatim na poklon predala tortu sa natpisom “Srbija u ritmu Evrope”.\nNapao policajca i pokušao da pobegne pošto je uhvaćen sa heroinom\nPočelo dualno obrazovanje u poljoprivrednoj školi u Vranju\nPOSLEDNJI MOMAČKI DANI\nSreo sam je kod komšije Baneta. Kod njega smo se stalno okupljali da igramo „Riziko“ ili igre sa kartama. Društvo je bilo raznoliko, atmosfera na…\nLESKOVAC – Podnete su dve prekršajne prijave za remećenje reda i mira i zadržana dva vozača na trežnjenju, dok se dogodila jedna sobraćajna nezgoda,…\nvoli vas cika nesko :\nSto nasi politicari naprasno zavolese decu?! Samo ponovo da se docepaju vlasti, a kad porastete, zaposlice vas-u inostranstvu.


Odnosi s Moldavijom prijateljski, ali nedovoljno razvijeni - Radio televizija Pančevo\n12. februara 2019. 12. februara 2019. 0403\nPredsednik Vučić je izrazio zahvalnost zbog principijelne pozicije Moldavije da ne priznaje jednostrano proglašenu nezavisnost Kosova i podrške po tom pitanju u regionalnim i međunarodnim organizacijama. On je istakao i da Srbija podržava suverenitet i teritorijalni integritet Moldavije, zalažući se za princip poštovanja suvereniteta i teritorijalnog integriteta međunarodno priznatih država.\nPotpredsednik moldavske Vlade Leanka je izrazio zahvalnost Srbiji za politiku poštovanja suvereniteta i teritorijalnog integriteta Moldavije. On je izrazio interes svoje zemlje, kao učesnice programa Evropske unije „Istočno partnerstvo“, čiji je spoljnopolitički prioritet članstvo u EU, da koristi naša iskustva u evrointegracijama.\nDržava počinje sutra sa isplatom minimalca\nJasmina Petkovic 6. jula 2020. 2. septembra 2020.\nOpština Gračanica i kompanija “Mocart” nastavljaju da pomažu ugroženim porodicama\nMica Milakov 9. januara 2020. 9. januara 2020.\nVojvođanski bulevar od 10 sati bez grejanja


Inicijativa “Vidi, gari, ne može!” pruža punu podršku građanima Novog naselja, okupljenim u neformalnu grupu “Za zeleno Novo naselje”, koja se bori protiv urbanističke mafije koja očigledno ima nameru da uništi i ovaj, uređeni deo Novog Sada.\nNamere grada i investitora u potpunoj su suprotnosti sa postojećim urbanim konceptom Novog naselja, koji je primer humanog i kvalitetnog stanovanja.\nGrađani Novog naselja se oštro protive planu da se na već postojećim parkinzima sa zelenilom izgrade garaže, a ta izgradnja bi podrazumevala seču starih stabala platana, koji predstavljaju pravo prirodno bogatstvo, takoreći pluća ovog dela grada.\nPostojeći parkinzi inače imaju sasvim dovoljno kapaciteta da zadovolje potrebe stanovnika Novog naselja, a građani su zabrinuti i da bi ukopavanjem garaža mogla da bude ugrožena statika okolnih zgrada.\nInicijativa “Vidi, gari, ne može!” ukazuje da je na primeru rekonstrukcije bazena na SPENS-u gradska vlast pokazala da je nesposobna da izvede čak i manje zahtevne građevinske poduhvate, a da ne nanese štetu Novom Sadu i Novosađanima.\nNajoštrije osuđujemo sada već uobičajenu praksu novosadskih urbanista da u proces prostornog planiranja ne uključuju građane, niti uvažavaju njihove primedbe, niti planiraju uređenje grada u korist kvalitetnijeg stanovanja.\nCilj je očigledno da se od svih delova Novog Sada naprave betonsko-behatonske četvrti, i da se tako opere novac, stečen na sumnjiv način. To je javna tajna.\nInicijativu “Vidi, gari, ne može!” čine javne ličnosti, nevladine organizacije i četiri političke stranke.


Uskoro - zlatiborska voda - Nadlanu.com\nUskoro - zlatiborska voda\nPuštanjem u pogon nove fabrike vode „Zlatibor voda“ u zlatiborskom mestu Gostilje omogućeno je upošljavanje stotinu radnika, a taj broj će se proširenjem proizvodnje povećavati, najavio je vlasnik subotičke „Simeks grupe“ Dragan Simović. On je izjavio Tanjugu da će se, kako očekuje, „Zlatibor voda“ veoma brzo naći na tržištu širom Srbije u „pet“ ambalaži od 0,5 i dva litra i staklenoj od 0,25 i 0,75 litara, kao prirodna izvorska i gazirana voda.\n„Vrednost ukupne investicije je oko 10 miliona evra“, rekao je Simović, podsetivši da je njegova kompanija i do sada ulagala u razvoj zlatiborskog kraja revitalizacijom ribnjaka u Gostilju i Ljubišu, kao i osposobljavanjem hotela „Simeks−Ljubiš“ u Ljubišu.\nSimović je objasnio da se „Simeks grup“ opredelio za Zlatibor i Gostilje imajući u vidu da je reč o „planini izuzetne lepote, bujne vegetacije, brzih planinskih potoka i čiste, netaknute prirode“. Prilikom gradnje fabrike vodilo se računa i o tome da ona ne narušava harmoničan ambijent planine, a voda se crpi sa izvora gde u prečniku od 50 kilometara ne postoji nikakva potencijalna opasnost od zagađenja, rekao je prvi čovek „Simeks grupe“. Sve relevantne analize o ispravnosti „Zlatibor vode“ obavili su Gradski zavod za zaštitu zdravlja Beograd i Institut za zaštitu zdravlja „Dr Milan Jovanović Batut“. Svečanom otvaranju fabtrike u Gostilju prisustvovali su u petak ministri Velimir Ilić i Zoran Lončar, kao i visoki funkcioneri opštine Čajetina i užičkog regiona. (“Pregled”)


O mrežama podrške u Osnovnoj školi u Draževcu04.04.2016.\nAutorsko realizatorski tim Udruženja za podršku vaspitanju i obrazovanju "ODSTAR" iz Šapca, 2. i 3. aprila realizovao je obuku sa programom "Ne možeš sve sam! Kako izgraditi unutrašnju i spoljašnju mrežu podrške nastavniku i učeniku koji ima problem".\nNa svom drugom gostovanju, uz prisustvo stručne saradnice i direktorke škole, realizatori Udruženja su konstatovali da su ishodi zajedničkg rada generalno na očekivanom nivou.\nU svom izveštaju, koji se dostavlja Zavodu za unapređivanje obrazovanja i vaspitanja, realizatori na pitanje iz formulara za iozveštaj "Šta su, po vašem mišljenju dobre strane obuke koju ste realizovali?" zapisali sledeće:\n"Završnica seminara (drugi deo drugog radnog dana), u kojoj su učesnici, u okviru malih grupa, analizirali i procesuirali aktuelne probleme iz sopstvene prakse, proveravajući nivo usvojenosti znanja o funkcionisanju unutrašnje i spoljašnje podrške nastavniku i učeniku koji ima problem."\nOcene i stavove učenika o realizovanoj obuci naći ćete na stranicama sajta, a o stvarnim efektima povratne informacije u vremenu do kraja ove školske godine obezbediće realnu sliku obima i kvaliteta primene stečenih znanja i veština.


Izložba savremene umetnosti od drveta\nUmetnička dela od drveta izložena u galeriji Renvik\nNa izložbi u „Smitsonijenovoj“ Galeriji „Renvik“ u Vašingtonu, predstavljeni su radovi najpoznatijih američkih trakslera i rezbara. Bračni par kolekcionara je poklonio muzeju zbirku koja se smatra jednom od najvažnijih kolekcija ove vrste u Sjedinjenim Državama.\nTraksleri kao što je Eliot Feldman stolećima od drvenih blokova prave obične predmete za domaćinstvo, kao što su svećnjaci ili činije. Oni koriste trakslerski strug koji obrće drvo i specijalna sečiva kojima ga oblikuju. Međutim, pre četrdesetak godina, inovativne drvodelje su počele da koriste trakslersk strug na prefinjeniji način i prave drvene predmete koji su skulptoralni više nego funkcionalni.\nNa izložbi koja je sada otvorena u „Smitsonijenovoj“ Galeriji „Renvik“, predstavljeno je više od 60 trakslovanih i rezbarenih radova nekih od najpoznatijih američkih umetnika koji rade u drvetu. Kustos Nikolas Bel kaže da izložba odražava najnoviju evoluciju umetnosti od drveta.\n„Ona se razvila zahvaljujući tome što su se ljudi okupljali i govorili da ih privlači taj materijal i istraživanje nečega što ranije nije istraženo, a sve to na nivou zajednice. Ovde vidite energiju koja je proistekla iz toga i stepen do kojeg se ovaj pokret proteklih decenija razvio.“\nIzložene radove su muzeju poklonili kolekcionari Fler Bresler i njen pokojni suprug Čarls. Fler Bresler kaže da je njena ljubav prema umetnosti od drveta počela u istoj galeriji u kojoj je decenijama ranije videla sličnu izložbu.\nU galeriji je izložena jedna od najvećih kolekcija umetničkih predmeta od drveta\n„I da tada nije bilo čuvara, verovatno bih otvarala poklopce škrinja i podizala predmete da ih opipam, što je jedno od svojstava drveta. Ono je taktilno. Nikada nisam videla drvo u toliko mnogo boja sa toliko mustri i to me je odmah privuklo.“\nNikolas Bel kaže da je na izložbi predstavljeno nekoliko desetina radova od egzotičnog drveta.\n„Na primer, od afričkog crnog drveta do abonosa, sve do čudesnih domaćih vrsta kao što su borivina, hrastovnina, trešnjevo drvo, a tu je i neverovatan spektar boja tih materijala.“\nUpravo to je inspirisalo Breslerove da počnu da skupljaju kolekciju od drveta, za razliku od drugih umetničkih formi.\n„Predmeti su živi, jer su napravljeni od materijala koji je živ. Možete da ih podignete, držite u ruci, osetite, dodir je veoma prijatan.“\nOna objašnjava da je tokom proteklih dvadesetak godina došlo do odmaka od tokarskog struga prema drvorezu i rezbarenju skulptura. Predmeti Rona Fleminga i Mišel Holcafel, dodaje Fler Bresler, deluju funkcionalno, ali su u stvari skulpture. Kolekcionarka kaže da se nada da će njena odluka da podeli svoju zbirku sa drugima, inspirisati nove naraštaje i umetnika i kolekcionara.


STEVANOVIĆ: Najveći broj hospitalizovanih je u ovom gradu | Novosti.RS\n„Za sada zdravstveni sistem, uz uspešno manevrisanje sa kadrom i slobodnim mestima, uspeva da zadovolji potrebe za bolničkim lečenjem. Najveći broj hospitalizovanih je na teritorji grada Beograda“, ukazao je Stevanović.\nRekao je da sa novim postavljenjim kapacitetima, podsećajući da se očekuje uključivanje Instituta za reumatologiju, pokrivaju potrebe.\n„U ovom trenutku, kako izgleda, biće potrebni dodatni kapaciteti“, ocenio je on.\n„Jedino što može da štiti je prekid prenosa virusa, a to su protivepidemiološke mere - distanca na otvorenom, maska u zatvorenom. Molim građane da poštuju te mere, da bismo smanjii zaražavanje novih, i smanjimo broj ljudi koji će biti ozbiljno bolesni“, naglasio je on.\n„Od toga kako ćemo kolektivno sprovesti zavisi da li će se pogoršati situacija, da li ćemo imati ozbiljne posledice. Više puta virus je iznenadio lekare i moramo biti spremni na iznenađenja“, kazao je on.\nKorona virus Goran Stevanović virus korona KOVID 19


Novi Zakon o zaštiti potrošača u Srbiji biće usvojen do kraja ove godine, kao i Strategija zaštite potrošača do 2024. kako bi se unapredila ta oblast, najavila je državna sekretarka Ministarstva trgovine, turizma i telekomunikacija Tatjana Matić.\n„U novom zakonu fokus će biti na elektronskoj trgovini, odnosno na zaštiti potrošača u onlajn okruženju i biće uvedeni novi mehanizmi zaštite u unapredjen Nacionalni registar potrošačkih prigovora“, rekla je Matić na skupu povodom završetka projekta „Dalji razvoj zaštite potrošača u Srbiji“ koji finansira EU.\nOna je kazala da osim inspekcijskog nadzora Ministarstvo pruža i finansijsku podršku udruženjima za zaštitu prava potrošača i da je u junu ove godine raspisan konkurs za finansiranje programa u oblasti zaštite potrošača, za šta je obezbedjeno 20 miliona dinara.\nPodsetila je da je od 2008. godine, od kada se ta uduženja projektno finansiraju, za podršku njihovog rada izdvojeno više od milion evra sa ciljem da se obezbedi regionalna pokrivenost zaštite potrošača.\nPredstavnik Delegacije EU u Srbiji Štefan Hudolini je istakao da EU ima dugu tradiciju u oblasti zaštite potrošača, gde je postavila visoke standarde i potrošači u EU mogu da odaberu način kako da reklamiraju kupovinu i mogu da menjaju robu i bore se protiv nefer klauzula u raznim ugovorima, što treba da bude i u Srbiji.\n„Efikasna zaštita potrošača potrebna je za funkcionisanje ekonomije svake zemlje“, kazao je on i objasnio da jednostavne dnevne odluke o kupovini omogućavaju da se obezbedi kvalitetnija proizvodnja, odnosno da potražnja za nekim proizvodima vude veća.\nAmbasador Madjarske Atila Pinter je rekao da Madjarska podržava pristupanje Srbije EU i naveo da je za tu zemlju Srbija oduvek bila strateški partner, zbog čega je njen interes da Srbija udje u EU.\nPinter je kazao da veruje da bi veći broj poglavlja u pristupanju Srbije EU trebalo da bube otvoren kako bi se taj proces ubrzao.\nUkazao je da projekti poput ovog koji se sprovodi uz pomoć Madjarske i Slovače doprinose poboljšanju u svim pregovaračkim poglavljima.\nOna je rekla da u digitalnom svetu nije važna samo sigurnost plaćanja i isporuke već i dostupnost infrastrukture za brze i efikasne isporuke naručene robe koja treba da bude sveža i dobrog kvaliteta.\nDodala je da iskustvo Slovačke pokazuje da sudski postupci u zaštiti potrošača nisu uvek neophodni i da je moguće rešiti te probleme posredovanjem izmedju kupca i prodavca, što je brže i jeftinije.\nProjekat „Dalji razvoj zaštite potrošača u Srbiji“ realizuje se od avgusta 2018. i završava avgusta ove godine, a iz pretpristupnih fondova EU u njega je uloženo 1,42 miliona evra.\nViše iz ove kategorije « Očekuje se minimalac od 30.000? Vozio golfa 193 kilometara na čas gde je ograničenje 80 »


Vesti online / Vesti / Ex YU / Premijer Slovenije: Šta želite, da se vratimo na Balkan?\nSlovenija će nastaviti sistemske kontrole na graničnim prelazima sa Hrvatskom i tek će povremeno sprovoditi blaže ciljane kontrole, zavisno od procene rizika i dužini čekanja, a na to je obavezuju izmene šengenske uredbe, rekao je slovenački premijer Miro Cerar u parlamentu.\nPremijer Slovenije Miro Cerar (Foto: Arhiva)\n- To je uredba Evropske unije koju Slovenija poštuje, a poštovaće je i ubuduće - dodao je on.\nOdgovarao je na poslanička pitanja o velikim kolonama i zastojima zadnjih dana na graničnim prelazima između Slovenije i Hrvatske koja je i spoljna granica šengenskog prostora.\nNazvao je "ekstremističkim" tvrdnje poslanika opozicione Udružene liste (ZL) da je njegova "politika gradnje zidova" prema komšijama samo nastavak politike postavljanja žičanih ograda za migrante i izbeglice na početku izbegličke krize 2015.\n"Ma kakva EU, Hrvati ne mogu ni do Slovenije"!\n- Cilj sistemskih kontrola na graničnim prelazima sa Hrvatskom je povećanje bezbednosti i sprečavanje ostalih krivičnih dela, kao što su ilegalna trgovina narkoticima i oružjem, kao i suzbijanje terorističkih aktivnosti - rekao je Cerar.\n- Slovenija se za primenu te uredbe temeljno pripremila, a isto kao i hrvatska vlada, unapred je obavestila Evropsku komisiju o negativnim posledicama. U protivnom, Slovenija bi mogla da ispadne iz šengenskog prostora - dodao je Cerar.\n- Strateški interes Slovenije je biti u krugu najpovezanijih država EU-a, u Šengenu i Evropskoj monetarnoj uniji, to je politika koju je doneo ovaj parlament", rekao je slovenački premijer i zapitao: "Šta vi želite, da se vratimo na Balkan?".\nEX YU Slovenija: Daleko je Hrvatska od Šengena


Lazić: Obustaviti finansiranje i saradnju sa institutom za nestala lica BiH - Glas Srpske\nSrna 23.09.2021 13:38\nBANjALUKA - Predstavnici organizacija proisteklih iz odbrambeno-otadžbinskog rata i institucija koje učestvuju u procesu traženja nestalih traže da se obustavi finansiranje i saradnja institucija Republike Srpske sa Institutom za nestala lica BiH do rješenja njegovog statusa, reformisanja, te izbora novog Upravnog odbora i Kolegijuma direktora.\n"Zahtijevamo od Ministarstva za ljudska prava i izbjeglice u Savjetu ministara da bez odlaganja pokrene inicijativu za stavljanje van snage odluke nelegalnog privremenog Upravnog odbora Instituta i poništavanje konkursa za izbor i imenovanje Kolegijuma direktora", rekao je Lazić novinarima u Banjaluci.\nLazić je rekao da Republika Srpska još potražuje 1.652 poginula srpska borca i civila u proteklom ratu. On je naveo da je Institut za nestala lica BiH od svog osnivanja 2008. godine identifikovao posmrtne ostatke samo 260 Srba, dodajući da je riječ o tijelima koja su se nalazila u tri spomen kosturnice u Republici Srpskoj.\n"U ovoj godini za osam mjeseci Institut je pronašao posmrtne ostatke samo četiri lica srpske nacionalnosti. To su krajnje poražavajući podaci o radu ove institucije u pogledu traženja srpskih žrtava rata", zaključio je Lazić.\nUpravni odbor Instituta za nestala lica BiH odlučio je prošle sedmice da će novi Kolegijum direktora Instituta sačinjavati Nikola Perišić, Marko Jurišić i Mujo Hadžiomerović.\nBranimir Kojić, predsjednik Organizacije porodica zarobljenih i poginulih boraca i nestalih civila Srebrenica, rekao je ranije da je "Amor Mašović dobio mjesto savjetnika kod Marka Jurišića, što pokazuje da će on ponovo iz sjenke da rukovodi Inistitutom".


Košarac: Političko Sarajevo da prestane da sije mržnju i unosi strah među građane\n12/01/2022 | 12:36 ⇒ 12:39 | Autor: SRNA\nČlan Predsjedništva SNSD-a Staša Košarac oštro je osudio ratnohuškačku retoriku predstavnika političkog Sarajeva i dijela javnosti u Federaciji BiH, te odbacio optužbe da su Republika Srpska i njeni zvaničnici destabilizujući faktor u zemlji.\n- Učestale optužbe da Republika Srpska proizvodi bezbjednosnu krizu nisu ništa drugo nego podmukla podvala sarajevske političke čaršije i njenih mentora iz dijela međunarodne zajednice. Političko Sarajevo, prepoznato kao falsifikator istorije, danas je postalo rekorder u podvalama - poručio je Košarac u izjavi za Srnu.\nOn je naglasio da sukobe i krize prizivaju sljedbenici ratne politike Alije Izetbegovića i sarajevski ratni kadar, pri čemu paradoksalno i licemjerno optužuju Republiku Srpsku za destabilizaciju.\nKošarac je dodao da takav kadar svakodnevno truje javni prostor ratnohuščakčom retorikom, šire mržnju, laži i dezinformacije.\n- Zabrinjavajuće su poruke koje u proteklom periodu čujemo iz političkog Sarajeva. Svjesni smo provokacija i incidenata, posebno onih koje proizvode na terotoriji Republike Srpske, poput paljenja zastava, razbijanja spomen ploča i slično, ali nećemo nasjesti na njih. Time se bave nadležne institucije Republike Srpske na odgovoran način i u skladu sa zakonskim rješenjima - dodao je Košarac.\nOn je potcrtao da niko u Republici Srpskoj ne spominje rat, jer sukob bilo koje vrste nije opcija.\n- Zašto politički predstavnici iz FBiH jasno ne iznesu stav o tome da sukobi nisu opcija?! Oni licemjerno optužuju Republiku Srpsku, dok istovremeno rade na mobilizaciji pojedinih struktura u FBiH koje zagovaraju rat, o čemu najbolje svjedoče ratni pokliči iz Bužima, prijetnje, javni istupi ratnog kadra i paravojnih uniformisanih jedinica - naglasio je Košarac.\nPrema njegovim riječima, krajnje je vrijeme da političko Sarajevo prestane da sije mržnju i unosi strah među građane Republike Srpske i Federacije BiH.\nKošarac se posebno osvrnuo na, kako je naveo, nepotrebnu hajku političkog Sarajeva na pripadnike Ministarstva unutrašnjih poslova Republike Srpske, posebno nakon obilježavanja 9. januara, Dana Republike Srpske.\n- Republika Srpska je ponosna na svoju policiju, koja profesionalno radi svoj posao i štiti sve građane Republike Srpske i njihovu imovinu, bez obzira na to da li su u pitanju Srbi, Hrvati ili Bošnjaci - dodao je Košarac.\nOn je naglasio da institucije Republike Srpske i njeni politički zvaničnici vode politiku mira, politiku povratka u ustavni okvir i vraćanja oduzetnih nadležnosti Republici Srpskoj.\n- Naša politika nije konflikt niti da naškodimo bilo kome, već da očuvamo ustavni kapacitet Republike Srpske i da je svakodnevno unapređujemo i razvijamo - poručio je Košarac.\nOn je istakao da bošnjačke političke predstavnike treba da zabrine činjenica da druga dva naroda, Srbi i Hrvati, nisu zadovoljni stanjem i odnosima u BiH.\n- Republika Srpska definitivno nije ta koja ima problem sa poštovanjem Ustava i nadležnosti, te sa onim što pripada Srbima, Hrvatima i Bošnjacima. Opredijeljeni smo da se u mirnoj demokratskoj atmosferi razvijaju i Republika Srpska i FBiH, pri čemu nemamo problem s tim da se radujemo uspjesima FBiH. S druge strane, svjedoci smo da politika iz FBiH više nego često usporava razvoj Republike Srpske - naveo je Košarac.


Svaki gimnazijalac u Srbiji učiće KINESKI - ako želi - Bizlife.rs\n09:08 Beograd, 12.05.2019.\nNacionalni prosvetni savet trebalo bi da preporuči ministru prosvete uvođenje fakultativnih časova kineskog jezika, piše Politika.\nKineski jezik najverovatnije će od 1. septembra biti fakultativno uveden u sve gimnazije u zemlji, ukoliko Nacionalni prosvetni savet (NPS) u utorak da pozitivno mišljenje na taj predlog i preporuku ministru prosvete Mladenu Šarčeviću da ga odobri.\nPredsednik NPS Radivoje Stojković ne vidi prepreku da i sve srednje stručne škole fakultativno u nastavu od početka naredne školske godine uvedu kineski.\nPravljen je u saradnji stručnjaka sa Konfučijevog instituta i Filozofskog fakulteta u Novom Sadu, a verifikovao ga je i Zavod za unapređivanje obrazovanja i vaspitanja, koji inače odobrava sve novouvedene planove i programe u školama.\nU poslednje vreme inicijative za učenje kineskog u ovdašnjim školama u javnosti su se čule i od samih čelnika vlasti, ne samo iz ekonomskih razloga, zbog učešća Srbije u projektima na novom “putu svile”, već i zbog odličnog znanja srpskog koje su pokazali najviši predstavnici NR Kine u našoj zemlji.\nStojković, koji je i predsednik Zajednice gimnazija Srbije, kaže da je predlog temeljeno rađen bar godinu dana i da se na kraju samo poklopio sa strategijskim opredeljenjima vodećih ljudi u državi.\nSaradnja Srbije i Kine je u poslednjih godinu i po – dve pojačana na svim nivoima, ne samo na ekonomskom. Sve je više Kineza koji u njihovoj zemlji uče srpski jezik, a kod nas, u Novom Sadu, na primer, deca još u predškolskom uzrastu mogu da počnu da uče kineski jezik, ističe Stojković za Politiku.\nMarljivi gimnazijalci, prema iskustvima prof. dr Radosava Pušića, direktora Instituta Konfučije u Beogradu, za godinu dana bi poprilično savladali govorni kineski i mogli da razviju solidnu konverzaciju. Naglašava da vlada mistifikacija oko težine savladavanja mandarinskog kineskog, koji je u službenoj upotrebi i uči se svugde u svetu.\nProblem je sa kineskim pismom, koje ima oko 100.000 karaktera i niko ih ne zna sve. Dok akademici u Kini znaju i oko 10.500 kineskih karaktera, od kojih svaki označava jednu reč, prosečan fakultetski obrazovani Kinez koristi oko 2.500.\nGimnazijalci u Srbiji koji bi vredno radili dve godine mogli bi da nauče oko 1.000 karaktera, a pretpostavljam da će sporije prelaziti gradivo ukoliko ga prošire na četiri godine, pa bi onda odlični đaci prosečno učili 1.500 kaligrafskih znakova, naglašava Pušić.\nPodaci koje je Politika dobila u Ministarstvu prosvete govore da u Srbiji trenutno oko 2.000 učenika fakultativno uči kineski jezik u 34 osnovne i 30 srednjih škola. Nastavu im drže 24 kvalifikovana nastavnika iz Kine, koje je delegiralo kinesko Ministarstvo prosvete.\nobrazovanje Srbija skolovanje škola kineski jezik ucenik


Telekom Srbija bi uskoro mogao da se nađe na Beogradskoj berzi – Bankar.me\nFebruary 19, 2020 BERZA, REGION, REGION, SVE VIJESTI Leave a comment\nVećina javnih preduzeća, kaže Grubišić za Tanjug, mogla bi da budu kandidati za eventualni izlazak na berzu.\nPovodom izjave ministra finansija Siniše Malog da je saglasan da jedno od javnih preduzeća uskoro izađe na berzu, Grubišić smatra da bi sama takva odluka predstavljala značajnu vijest jer, kako objašnjava, investitori biraju i vole da u svom portfoliju imaju kvalitetne hartije od vrijednosti.\nVelika javna preduzeća, kaže, ispunjavaju standarde za izlazak na Beogradsku berzu jer su, dodaje, dovoljno velika, dovoljno značajna kako u pogledu broja zaposlenih, tako i u pogledu godišnjih prihoda i vrijednosti kapitala koji će biti ponuđen.\n“Dakle, ne sumnjam da je to sve ispunjeno, stvar je više na odluci, na tajmingu kada i kako se otvoriti na Beogradskoj berzi”, rekao je Grubišić.\nMinistar Mali je ranije danas rekao da tek treba da se razgovara i odluči koje bi javno preduzeće izašlo na berzu, a Grubišić procjenjuje da bi to mogao da bude Telekom.\n“Verujem da o kojoj god kompaniji da pričamo ona ispunjava te uslove, odnosno standarde koje je postavila Beogradska berza”, kaže Grubišić.\nPOJMOVItelekom srbija Telekom Srbije\nPrevious Velika Britanije neće primati nekvalifikovane radnike nakon Brexita\nSljedeći Zlato dostiglo najvišu vrijednost ikad u odnosu na euro\nTelekom Srbija: Konstantan rast broja korisnika\nLučić za Euronews Srbija: Tender za Premijer ligu je bila posljednja kockica našeg plana koji nas je učvrstio kao lidera


Dramatika predsedničkih izbora\nPolitika, Branko Radun\t03.01.2017 11:13\nJoš se ne znaju ključni kandidati ni vlasti ni opozicije. Ili, možda se i znaju kandidati, ali nije jasno ko će koga podržati. Dodatnu pometnju stvara najava mogućih parlamentarnih izbora\nNa prvi pogled nema razloga za toliku prašinu koja se podigla povodom predsedničkih izbora, jer oni nisu tako blizu da bi počela kampanja, a ne izgledaju ni toliko bitno jer je vlast koncentrisana u Vladi Srbije koja ima više nego komotnu većinu. No očigledno da sve nije onako kako izgleda. Prvo, izbori nisu tako daleko, a još se ne znaju ni ključni kandidati vlasti i opozicije. Ili, preciznije, možda se i znaju kandidati, ali nije jasno koga će ko podržati na tim izborima. Dodatnu pometnju stvara najava mogućih parlamentarnih izbora za koje gotovo niko osim SNS-a nije spreman. Na kraju, predsednički izbori nisu bez težine jer iako ne nose sa sobom „vlast“, nose promenu odnosa snaga, a to pre ili kasnije vodi i ka promeni vlasti.\nU taboru vladajuće koalicije postoji dilema da li će Vučić podržati Nikolića ili će sam izaći „na crtu“ opoziciji. Poslednja istraživanja pokazuju da Nikolić nije izbor koji donosi sigurnu pobedu nad predstavnikom opozicije u drugom krugu, dok Vučić nema taj problem. Problem je što je Nikolić svojom višegodišnjom pasivnošću, ali i gafovima svog okruženja, uz poslovično neprijateljstvo medija srozao i svoj rejting i rejting same predsedničke funkcije. Stvar oko Nikolićeve kandidature komplikuje i to što Dačić ne bi podržao Nikolića, ali bi stao uz Vučića uz formulaciju koja mu ostavlja manevarski prostor, da je to zajednički kandidat vladajuće koalicije. Osim toga, i neki manji koalicioni partneri iskazuju sličnu lojalnost prema Vučiću, ali ne i Nikoliću.\nNo i pored svega Nikolić jeste aktuelni predsednik, i to ne treba potcenjivati u smislu njegove startne pozicije na predsedničkim izborima. Vladajuća koalicija će imati problem ako se Nikolić i pored toga što mu šanse za pobedu opadaju kandiduje „samostalno“ i time pokuša da iznudi njenu podršku u drugom krugu. Tad je teško zamisliti i Vučića i Nikolića u izbornoj trci osim možda kroz raspisivanje parlamentarnih izbora na kojima bi onda bila jedna sasvim drugačija situacija. Tada bi Nikolić došao do drugog predsedničkog mandata uz podršku Vučića. To bi i bio osnovni motiv vladajuće stranke za raspisivanja vanrednih parlamentarnih izbora „kad im vreme nije“.\nTeško je očekivati da se ispuni ideja opozicije da na ovim izborima pobedi Vučića bez njegovog učešća. Zbog svega toga, da bi bili najbolji presek odnosa snaga na političkoj sceni, kandidati za predsednika treba da budu oni koji imaju najveću podršku javnosti. A to znači da se Vučić kandiduje „ispred vlasti“, dok bi recimo Jeremić ili Šešelj bili pretendenti na drugi krug, ako njega bude. To je bitno jer preslikavanjem realnih odnosa snaga političkih aktera na rezultate predsedničkih izbora dobijamo političku stabilnost. U protivnom, imaćemo opet veće ili manje tenzije na relaciji vlada–predsednik. To lako prelazi u nestabilnost i političku krizu koja može biti vrlo rizična u ovakvom komšijskom i širem geopolitičkom okruženju.\nUnutar opozicione scene se isto tako dešavaju prestrojavanja i takmičenje za najbolju startnu poziciju. Šešelj na nacionalnom ili desnom polu političke scene sa svojim iskustvom „trampovske kampanje pre Trampa“ nije nikako za potcenjivanje, naročito ako dobija podršku mladih koji se uopšte ne sećaju devedesetih. Unutar prozapadne, proevropske i liberalne opozicije iskristalisala su se dva igrača – Janković i Jeremić. Janković ipak kao prozapadni političar koji pri tome i nema političko iskustvo nema velike šanse u odnosu na Vuka Jeremića koji gaji u svom političkom imidžu i proevropsku i nacionalnu crtu. On će, da bi pojačao tu „nacionalnu“ ili „prorusku“ priču, nastojati da dobije podršku od nekih koji važe za promotore takve politike. Njemu će ići naruku u tom pogledu i medijski spinovi kako ga „podržava Putin“. Verovatno bi u drugom krugu, ako drugog kruga bude, imao podršku i Obradovića i Dveri. Sve ovo govori da je patriotska i proruska javnost od ključnog značaja za pobedu na predsedničkim izborima, što liberali ne vide ili ne žele da vide. Ko god potcenjuje taj deo biračkog tela, sam se diskvalifikuje na izborima. Oni pak kojima je to jasno znaju da se među biračima sa umereno patriotskim i sa proruskim stavovima, ali koji nisu antievropski nastrojeni, nalazi i pobeda na predsedničkim izborima ili pak ulazak u drugi krug koji za nekog može biti pobeda jer se profiliše kao jak politički akter.


Ministar Popović: Ne postoji niko i ništa što može da pokvari odnose Srbije i Rusije i dva državna rukovodstva | Srpska narodna partija\n„Ne postoji niko i ništa što može da pokvari odnose Srbije i Rusije i dva državna rukovodstva. Nikada u svojoj istoriji Srbija nije imala bližeg prijatelja od Rusije i niko, nikada, to prijateljstvo neće moći da sruši“, izjavio je ministar za inovacije i tehnološki razvoj Nenad Popović na svečanom potpisivanju Ugovora o donaciji skulpturno-arhitektonske kompozicije „Večna vatra“, u Skupštini grada Beograda.\nPopović je podsetio da je srpsko-rusko prijateljstvo iskovano u najtežim vremenima, te da će spomenik Večne vatre simbolično predstavljati zajedničko stradanje „naša dva naroda u odbrani slobode, ali i naše pravoslavne vere“.\n„Rusija je bila uz Srbiju u oba svetska rata, kao i tokom NATO bombardovanja. I danas nam bratska Rusija pruža najveću podršku po pitanju Kosova, štiteći principijelno rezoluciju 1244, međunarodno pravo i teritorijalni integritet i suverenitet Srbije“, rekao je Popović, koji je ujedno i predsednik Fondacije Besmrtni puk iz Beograda.\nMinistar Popović je na svečanosti podsetio da je Rusija sprečila usvajanje Ahtisarijevog plana, a time i scenario da Ujedinjene Nacije prihvate lažnu državu Kosovo kao nezavisnu državu.\n„Zahvaljujući intervenciji predsednika Rusije Vladimira Putina sprečeno je da srpski narod, koji je pretrpeo dva genocida u 20. veku, bude žigosan kao genocidni narod“, istakao je Popović.\nOn je naglasio da će Srbija nastaviti da razvija najbolje odnose sa Rusijom u svim segmentima, a jedan od njih je i negovanje kulture sećanja na našu zajedničku prošlost.\n„Ta prošlost govori i ko su nam prijatelji, i ko nas podržava u odbrani naših nacionalnih interesa, i ko je uvek razvijao saradnju sa Srbijom bez uslovljavanja, isključivo na osnovama ravnopravnosti i međusobnog poverenja“, zaključio je Popović.\nUgovor o donaciji skulpturno-arhitektonske kompozicije „Večna vatra“ u Skupštini grada Beograda potpisan je u prisustvu ministra za inovacije i tehnološki razvoj u Vladi Republike Srbije Nenada Popovića i NJ.E. ambasadora Ruske Federacije u Republici Srbiji Aleksandra Bocan-Harčenka. U ime Grada Beograda, Ugovor su potpisali zamenik gradonačelnka Goran Vesić, u ime Ruskog centra za nauku i kulturu „Ruski dom“ u Beogradu, direktorka Nadežda Kuščenkova, u ime kompanija Infrastructure Development and construction d.o.o i AD „Gazstrojprom“, predstavnik Danil Šapiro, i u ime JP „Srbijagas“, direktor Dušan Bajatović.\nPrva u Srbiji ,,Večna vatra“, koja će biti upaljena na Spomen-groblju oslobodiocima Beograda, postaće još jedan simbol sećanja na srpske i ruske vojnike stradale u borbi za oslobođenje grada od nacističke okupacije. Projekat postavljanja ,,Večne vatre“ pokrenut je na inicijativu Ruskog centra za nauku i kulturu ,,Ruski dom“ u Beogradu, uz podršku Fondacije Besmrtni puk iz Beograda, a povodom obeležavanja 75. godišnjice pobede nad fašizmom u Drugom svetskom ratu.\nCeremonija otkrivanja skulpturno-arhitektonske kompozicije biće održana u oktobru 2020. godine uz podršku Administracije predsednika Republike Srbije, Ambasade Ruske Federacije u Republici Srbiji, Federalne agencije za međunarodnu društvenu saradnju „Rossotrudničestvo“, Ruskog istorijskog društva, Ministarstva odbrane Ruske Federacije, Ministarstva odbrane Republike Srbije.\nAutor skulpturno-arhitektonske kompozicije „Večna vatra“ je akademik Ruske akademije umetnosti Andrej Tirtišnjikov.


RTS :: Kumanovski sporazum, dokument mira bez proglašene kapitulacije\nPolitika Kumanovski sporazum, dokument mira bez proglašene kapitulacije\nutorak, 09. jun 2020, 07:05 -> 09:46\nKumanovski sporazum, dokument mira bez proglašene kapitulacije\nPredsednik Centra za spoljnu politiku Dragan Đukanović rekao je za RTS da je Kumanovski sporazum doneo mir, neproglašenu kapitulaciju, ali potpuno povlačenje jugoslovenske vojske sa Kosova.\nNa današnji dan 1999. godine potpisan je Kumanovski sporazum. Prestao je rat, ali šta je ostalo od tog sporazuma danas.\nGostujući u Jutarnjem programu RTS-a, Dragan Đukanović je rekao da je nakon što je usledila u maju i aprilu 1999. godine diplomatska akcija SAD, EU, Ruske federacije došlo je do toga da je tadašnja vlast u Beogradu prihvatila povlačenje Vojske Jugoslavije, Ministarstva unutrašnjih poslova sa Kosova.\n"Sve je to na neki način krunisano zahvaljujući Kumanovskom sporazumu nakon čega je počeo proces dolaska i međunarodnog vojnog prisustva - Kfora i Unmika", rekao je Đukanović.\nPrema njegovim rečima, nakon toga je uspostavljena neka vrsta novog međunarodnog prisustva za suštinsku autonomiju Kosova u skladu sa Rezolucijom 1244.\nOna je doneta svega dva dana kasnije i njome je okončan u potpunnosti oružani deo sukoba na Kosovu.\n"Nažalost, vidimo da su nastvljene tenzije - posebno 2004. masovni pogrom Srba, tenzije koje su kasnije uslovile jednostrano proglašenu nezavisnost Kosova 2008. i od 2011. vodimo proces normalizacije odnosa između Beograda i Prištine", rekao je Đukanović.\nKaže da je najbitnije iz tog perioda da izvučemo lekciju da je svaka diplomatska aktivnost bolja od izostanka te aktivnosti.\n"Ono što je bilo nuđeno u februaru 1999. kroz paket mirovnog pregovra iz Rambujea bilo je mnogo prihvatljivije nego ono što smo dobili nakon bombardovanja početkom juna", rekao je Đukanović.\nŠta je doneo Kumanovski sporzum\nĐukanović kaže da je Sporazum doneo mir, neproglašenu kapitulaciju ali potpuno povlačenje jugoslovenske vojske sa Kosova, sa izuzetkom severa Kosova i sudova i tužilaštava, potpuno povlačenje državnih institucija sa Kosova.\nKako kaže, on jeste doneo mir, trebalo je da osigura privremenu administraciju u skladu sa UN ali to je otišlo u drugom pravcu.\nĐukanović kaže da je poražavajuće za vodeće činioce međunarodne zajednice da su ove restriktivne mere, takse, trajale od novembra 2018. do pre nekoliko dana. To je nanelo veliku štetu biznis zajednici.\nPotrebno je da dođe do nove dinamike ulaska u okončanje procesa normalizacije iz 2011. godine, smatra Đukanović. EU se aktivirala ponovo zahvaljujući imenovanju Lajčaka, a sa druge strane Grenel vodi aktivnost između Beograda i Prištine, ukazao je Đukanović.\n"Nije vreme za utrku već za usklađivanja zajedničkih aktivnosti da dođe do oživljavanja dijaloga Beograda i Prištine", zaključio je Đukanović.


Predavanje koje je održano krajem oktobra na temu"Glutealna regija u treningu i rehabilitaciji" imala je veoma pozitivne komentare kod subotičkih trenera zbog čega je nastavljena saradnja sa prof dr Marko Stojanovićem koji je sada prezentovao temu "Dugoročni sportski razvoj". Pred oko 25 trenera koji su pažljivo slušali i na kraju učestvovali u diskusiji, profesor se osvrnuo na činjenicu da se mora voditi računao dugoročnom sportskom razvoju. Da se deca moraju baviti sportom od malih nogu i to sa nekoliko sportskih grana i tek kasnije ih specijalizovati za konkretnu granu sporta. Netreba težiti od dece brz sportski rezultat, treba težiti dugorčnom sportskom razvoju, da sportista u seniorskom uzrastu postigne najbolji rezultat, a to znači, da ne treba rano specijalizovati tehniku i ne težiti sportskom rezultatu u ranom vremenskom periodu.\nProf dr Marko Stojanović ima iskustva u radu sa kvalitetnim sportistima. Radio je ka kondicioni trener u fudbalu (A-tim, Mlada reprezentacija, U-23, veći broj superligaških klubova), konsultant većeg broja vrhunskih srpskih kajakaša, kondicioni trener u košarci (žKK Vojvodina, KK Vojvodina Srbijagas), Sportski naučnik - Košarkaška reprezentacija Rumunije (seniori-muškarci).


“SRPSKA“ SE SUTRA VRAĆA U KOSOVSKE INSTITUCIJE? – GracanicaOnline.Info\n26. marta 2017. 2 min read\nSrpska lista se prema nezvaničnim informacijama do kojih je došao portal GračanicaOnlajn, od sutra vraća u kosovske institucije. Više od pet meseci, politički predstavnici Srba bojkotuju sednice Vlade i Skupštine Kosova, a bojkot je započet posle donošenja jednostranih Zakona o Trepči i Zakona o strateškim investicijama.\n„Postoji velika mogućnost da krenemo sa učešćem u radu Skupštine kroz skupštinske odbore, ali to isključivo zavisi od toga koliko su vlasti u Prištini spremne da poštuju naše političke principe koji se zasnivaju na konstruktivnosti i zajedničkoj privrženosti da rešavamo probleme na terenu, a koji su zahvaljujući politizaciji Prištine, postali veliki problemi“,izjavio je Slavko Simić, šef poslaničkog kluba Srpske liste, naglašavajući da su skupštinski odbori ozbiljan institucionalni mehanizam kroz koji se prate zakonodavni procesi.\nSimić ističe da spremnošću da se vrate u kosovske institucije, poslanici ove liste i srpski ministri u kosovskoj Vladi žele da spreče kosovske institucije u nameri, kako je rekao, da obesprave srpski narod i da ih isključe iz svih procesa.\nPre nekoliko dana i ministar za zajednice i povratak, Dalibor Jevtić izjavio je da očekuje vrlo brzo rešenje povratka Srba u kosovske institucije.\n“Ja mislim da je uvek bolje da budete na onim mestima na kojima se donose odluke, bilo male ili velike, jer je važno da se čuje vaš glas i važno je da budete prisutni. To je moj stav. Međutim, za tako nešto moraju da se stvore i uslovi”, rekao je Jevtić u Orahovcu.\nDa je postignut dogovor da se lista Srpska vrati u Parlament Kosova, potvrdio je juče i premijer Srbije, Aleksandar Vučić, u intervjuu za austrijski list „Standard“.\nTags: bojkot Vlada Kosova vraća u kosovske institucije Priština Skupština Kosova Slavko Simić Srpska lista\nPrevious D. Jevtić: Svaka prodata srpska kuća je i prodata šansa da nas bude više\nNext Misija OEBS-a na Kosovu: Pozitivan ton iz Prištine oko srpskih predsedničkih izbora


Reagovanje: Ombudsmanu je posao da promoviše ljudska prava – Balkanekspresrb.rs\nNijedna epizoda serijala, prema saznanjima ovog organa, još nigde nije emitovana. Producentkinja serije objavila je na internetu kratak isečak iz jedne od epizoda, u kome Zaštitnik građana objašnjava šta je njegov posao i poziva građane da mu se, u skladu sa zakonom, obrate u slučaju da smatraju da su im prava prekršena\nUPOZNAVANJE građana sa njihovim pravima, kao i nadležnostima i radom Zaštitnika građana je institucionalna obaveza svakog ombudsmana u skladu sa nizom relevantnih međunarodnih dokumenata i Zakonom o Zaštitniku građana. I na sednici Odbora za pravosuđe, državnu upravu i lokalnu samoupravu 14. septembra istaknuta je zabrinutost dela poslanika zbog procenta pritužbi građana koje su odbačene usled nenadležnosti ili preuranjenosti i traženo je od Zaštitnika građana da više upozna građane sa svojim radom (inače, taj procenat je manji od onog koji beleže ombudsmani širom Evrope sa tradicijom od preko 200 godina).\nZaštitnik građana od prvog izbora na dužnost, 2007. godine, sprovodi sve vrste edukativno-informativnih aktivnosti koje građane približavaju tematici ljudskih prava i instituciji Zaštitnika građana. Tako je i učestvovao u snimanju serijala „Moje pravo“ nezavisne produkcijske kuće, koji građane u 12 epizoda upoznaje sa pravima i institucijama nadležnim za njihovu zaštitu i to čini kroz ilustrovanje javno dostupnih slučajeva iz prakse Zaštitnika građana, na čemu smo posebno zahvalni. U serijalu učestvuju i drugi nezavisni državni organi, niz državnih službenika, ali i više desetina ličnosti iz javnog života Srbije.\nNijedna epizoda serijala, prema saznanjima ovog organa, još nigde nije emitovana. Producentkinja serije objavila je na internetu kratak isečak iz jedne od epizoda, u kome Zaštitnik građana objašnjava šta je njegov posao i poziva građane da mu se, u skladu sa zakonom, obrate u slučaju da smatraju da su im prava prekršena. Objavila je i druge isečke. Pokušaj da se to predstavi predsedničkom kampanjom potpuno je proizvoljan. U suprotnom to bi značilo da predsedničku kampanju vode i druge osobe u serijalu, kao i mnogobrojni ombudsmani u svetu koji na sličan način predstavljaju svoj rad građanima.(Press ZG)♦\nTagsfilm "Moje pravo" Zaštitnik građna


Otvoren Stop Šop retejl park u Lazarevcu – RTV SUNCE Arandjelovac\nHome » Aranđelovac » Otvoren Stop Šop retejl park u Lazarevcu\nOtvoren Stop Šop retejl park u Lazarevcu\nSimboličnim presecanjem vrpce predsednik gradske opštine Lazarevac Bojan Sinđelić i Operativni menadžer kompanije „Immofinanz“ za Srbiju Joško Piteša svečano su otvorili objekat Stop-šop ritejl parka u Lazarevcu. Otvaranju objekta Stop šopa prisustvovali su i gradonačelnik Beograda Siniša Mali, državni sekretar Ministarstva za državnu upravu i lokalnu samoupravu Bojan Stević, v.d. generalnog direktora EPS-a Milorad Grčić i brojne druge zvanice.\nNa otvaranju Stop šopa u Lazarevcu gradonačelnik Siniša Mali je naveo da je ova investicija vredna više od deset miliona evra i da je njenom realizacijom otvoreno 300 novih radnih mesta.\n„Na ovaj način pokazujemo da možemo brže, bolje i efikasnije da gradimo lepši Lazarevac i Beograd. Rebalansom budžeta Grad Beograd je obezbedio sredstva za završetak porodilišta u Lazarevcu, koje će biti otvoreno početkom sledeće godine. To će biti prvo novo porodilište posle 40 godina u Beogradu. Radimo i na rešavanju problema vodosnabdevanja, a rebalansom budžeta izdvojili smo još 20 miliona dinara za asfaltiranje nekategorisanih puteva u Lazarevcu“, istakao je gradonačelnik i dodao da će u narednih mesec, mesec i po dana biti otvorena nova turska fabrika. U njoj će do kraja godine biti zaposleno 600 ljudi, pretežno žena, a naredne godine još toliko, istakao je Mali.\nPrethodna: Riznica svetitelja – nedelja 17.septembar.2017\nSledeća: Za PU Kragujevac 34 nova vozila


Tag / Mlada fudbalska reprezentacije Srbije / Vesti online\nOglasio se Đorović - još jednom je dovedena u pitanje istinitost reči selektora Krstajića\nGoran Đorović istakao da Marko Grujić nikada nije odbio da igra za mladu reprezentaciju, a da nije imao opravdan razlog. .\nMladi u grupi s Nemcima, Austrijancima i Dancima\nŽreb za 22. evropsko prvenstvo za uzrast do 21 godine, koje se 2019. igra u Italiji i San Marinu, obavio proslavljeni reprezentativac "azura" Andrea Pirlo.\n"Orlići" na putu za Italiju\nPohod ka EURO 2019. u Italiji mlada reprezentacija Srbije počela je pobedama 4:0 u meču sa Gibraltarom i 2:0 u Skoplju protiv Makedonije. Izabranici Gorana Đorovića sve golove postigli su u prvih...\nLukić: Sve je u našim rukama, verujem u opstanak\nMladi fudbalski reprezentativac Srbije Saša Lukić posle kraće pauze zbog povrede vratio se u ekipu Levantea i asistirao za pobedu protiv Malage (1:0), možda i odlučujuću u borbi za opstanak.\nAzuri bolji od "orlića" u Novom Sadu\nMlada reprezentacija Srbije poražena je u Novom Sadu od vršnjaka iz Italije - 1:0 (0:0) u prijateljskom meču na stadionu Karađorđe.\nĐorović okupio "orliće" pred duele sa Austrijom i Jermenijom\nĐorović: Najvažnije je da smo ispunili cilj\nMlada fudbalska reprezentacija Srbije uspešno je startovala u kvalifikacijama za Evropsko prvenstvo u Italiji pošto je savladala slabašni Gibraltar sa 4:0 (4:0).\nĐorović: Nema malih mečeva\nSelektor mlade reprezentacije Srbije Goran Đorović istakao je da utakmice ne deli na velike i male i da veruje da će ekipa maksimalno ozbiljno da shvati duel sa Gibraltarom na startu kvalifikacija...\nOžegović novi napadač Partizana\nDosadašnji napadač Čukaričkog Ognjen Ožegović novo je pojačanje Partizana, objavio je prvak Srbije.


Nju Džersi - Blic Sport\nEgzotičan test: Fudbaleri Srbije igraju sa Jamajkom u Nju Džersiju\nFudbalska reprezentacija Srbije odigraće 26. maja u Nju Džersiju prijateljsku utakmicu sa selekcijom Jamajke, objavljeno je na sajtu nacionalnog saveza te karipske zemlje.\nTrka Formule 1 u Nju Džersiju tek od 2014. godine\nTrka Formule 1 koja je trebalo da se održi iduće godine u Nju Džersiju, odložena je za 2014, saopštio je prvi čovek Formule 1 Berni Eklston.\nFarmar: NBA nema atmosferu kao Pionir i Makabijeva dvorana\nIgrač Nju Džersi Netsa Džordan Farmar vratio se u svoj matični klub pošto je za vreme lok-auta bio angažovan u Makabiju iz Tel Aviva. On je istakao da mu je želja da se jednog dana vrati u Evropu kako bi uživao u atmosferama poput Partizanove u Pioniru i Makabijeve Arene u Tel Avivu.\nEklston želi uličnu trku u Nju Džersiju\nŽelja prvog čoveka Formule 1 Bernija Eklstona da SAD dobije novu trku, mogla bi da bude uslišena nakon najnovijih razgovora sa čelnicima Nju Džersija.


Politika privatnosti – FotoImage Beograd – Najpovoljnija izrada fotografija\nPrebacivanje foto i video materijala na CD/DVD\nŠtampa velikog formata – ploter\nSlike za dokumenta\n1. PRIKUPLJANJE I KORIŠĆENJE PODATAKA\nPrikupljaćemo informacije za ličnu identifikaciju, kao što su ime, poštanska adresa, broj telefona, broj mobilnog telefona, e-mail adresa, koje ćete ostavljati na ovom Sajtu, na primer, prilikom otvaranja naloga, prijavljivanja na mailing listu ili bilo kakve slične aktivnosti na ovom Sajtu. Informacije za ličnu identifikaciju možemo koristiti za sve zakonite aktivnosti koje mogu obuhvatati, ali ne ograničavajući se samo na, odgovore na vaše zahteve, obrade transakcija, u administrativne svrhe kao što su vođenje takmičenja, pronalaženje delova Sajta koji vas zanimaju, obrada nagrada.\nB. Pasivno prikupljanje informacija koje nisu lične prirode\nOvaj Sajt često zahteva korišćenje šifrovanih ili nešifrovanih kolačića. Kolačići (Cookies) su podaci koje Web server šalje na računar za potrebe čuvanja podataka. Kolačići predstavljaju industrijski standard, koji koristi većina Web sajtova i koji omogućavaju korisnicima stalan pristup i korišćenje određenog Web sajta, na primer time što pružaju podatke koji se koriste za dostavljanje sadržaja koji je u skladu sa vašim interesovanjima i u druge svrhe, kao što je bezbednost i druge administrativne funkcije naloga, te kojima se mogu pronaći informacije za ličnu identifikaciju.\nPrikupljamo i informacije o „upućivanju“, IP adrese i razne varijable okoline.\nInformacije o „upućivanju“ predstavljaju informacije koje Web pretraživač prosleđuje našim Web serverima, šaljući na taj način podatke o našoj URL adresi.\n„IP adresa“ predstavlja broj koji koriste računari na mreži da bi identifikovali vaš računar i poslali podatke na njega.\n„Varijable okoline“ obuhvataju, između ostalog, domen sa koga pristupate Internetu, vreme pristupanja Sajtu, tip Web pretraživača i operativnog sistema ili platforme koja se koristi, Internet adresu Web sajta koji ste napustili kako biste posetili ovaj Sajt, nazive stranica koje posećujete dok ste na ovom Sajtu i Internet adresu Web sajta koji posećujete nakon toga.\nOvaj Sajt sadrži mere bezbednosti za pomoć u slučaju gubitka, zloupotrebe i izmene informacija za ličnu identifikaciju koje su pod njegovom kontrolom. Foto Image primenjuje mere bezbednosti koje su u skladu sa standardnom industrijskom praksom kako bi onemogućila javni pristup informacijama za ličnu identifikaciju i informacijama za aktiviranje naloga koje su prikupljene i korišćene od strane Foto Image-a na ovom Sajtu. Na primer, pristup našim bazama podataka sa informacijama za ličnu identifikaciju je evidentiran iz bezbednosnih razloga i pristup ima samo odgovorno lice. Pojedine aktivnosti su zaštićene tehnologijom šifrovanja bezbednih poruka pod nazivom SSL. SSL (skraćeno od Secure Sockets Layer) predstavlja metod skrivanja informacija koji sprečava druge osobe da presreću i čitaju podatke koji se šalju između klijenta (vašeg računara) i servera (ovog Sajta). Informacije za ličnu identifikaciju i aktiviranje naloga takođe su zaštićene korišćenjem korisničkih imena i lozinki. Da biste sačuvali bezbednost vaših informacija, trebalo bi da zaštitite diskreciju svog korisničkog imena i lozinke.\nTel: +381 11 3245 982\nMob: +381 69 3245 982\nPon – Petak: 09:00 – 21:00\nCopyright © 2022 FotoImage Beograd - Najpovoljnija izrada fotografija


Izbor gradonačelnika Mostara je dobro izrežirana predstava\nZa Balkantimes.press je o izboru gradonačelnika u Mostaru govorio potpredsjednik SDP-a BiH Vojin Mijatović. Izjavu prenosimo u cjelosti:\n“U Mostaru se desilo ono sto je bilo odavno planirano, da gradonačelnik bude iz HDZ-a, a predsedavajući veća iz SDA.\nČitav ovaj cirkus je zapravo bio samo dobro izrežirana predstava u kojoj se tražio samo alibi za nastavak decenijske saradnje prvih u Hrvata i Bošnjaka.\nMi kao SDP BiH ovaj put nismo dozvolili da budemo nemi posmatrači svega što se dešava, te smo aktivno ušli u traženje rešenja.\nPredlog koji smo uputili a koji se odnosi na model rotiranja gradonačelnika iz sva tri bloka predstavljao je kompromisno rešenje za grad Mostar.\nOstali smo pri svom predlogu, ponudili rešenje i pokazali da smo ljudi koji nude rešenja.\nNaravno, realnost je pokazala da nikome nisu bitna rešenja već da je odnos između HDZ i SDA neraskidiv.\nDanas kada je sve prošlo, čistog obraza i uzdignute glave ostavljamo drugima igre “pobednika” i “izdajnika”, a nasi većnici će kroz rad u Gradskom veću svojim inicijativama uraditi sve da se poboljša život građana Mostara.\nMene lično posebno raduje pristup SDP BiH, a to je nuđenje rešenja, jer principi su bitni naravno, ali je potrebno preuzeti odgovornost i nuditi rešenja, a ne bežati od odgovornosti.\nGrađani Mostara su glasali za SDP BiH i odgovorni smo da radimo i nudimo rešenja, a ne samo da kritikujemo bez odgovornosti!”, naveo je Mijatović.


Dijalog sa Muftijom je odgovornost Srbije\nNaslovnica Sjeverni Sandžak Novi Pazar Dijalog sa Muftijom je odgovornost Srbije\nSjeverni Sandžak – Na današnjoj konferenciji za novinare LDP-a, Čedomir Jovanović izjavio je da osnov rješavanja problema u Sandžaku uspostavljanje dijaloga sa muftijom Muamerom ef. Zukorlićem u cilju normalizovanja rada Bošnjačkog nacionalnog veća, uz poštovanje izborne volje Bošnjaka.\nJovanović je naveo da se mora se iskoristiti prilika za otvaranje prostora u kojem bi građansko društvo u Sandžaku bilo funkcionalno.\n“Ono što mora biti osnov za stabilizaciju situacije u Sandžaku jeste dijalog sa Muhamerom ef. Zukorlićem. On jeste vjerski velikodostojnik koji je ušao u politiku, ali on to nije uradio sada, nego prije 20 godina i to vrlo dobro zna vladajuća većina u državi. Prvi cilj mora biti organizacija rada BNV i neutralizovanje neregularnosti koje ograničavaju rad BNV, a na koje su reagovali i drugi državni organi – Poverenik za informacije od javnog značaja Šabić, ombudsman Janković i Povjerenik za zaštitu od diskriminacije gospođa Petrušić “, rekao je Jovanović.\nKao drugu mjeru Jovanović je naveo napuštanje politike dalje konfrontacije koja se ogleda u odluci komisije Ministarstva vera koja je problem prenijela u oblast obrazovanja.\n“Ukoliko ministarstvo prosvjete bude sprovodilo naloge te komisije doći će i u Sandžaku do situacije sa kojom smo se susreli na Kosovu – dio đaka će bojkovati nastavu. Država ne smije da arbitrira i ocjenjuje tradicionalnost i ispravnost i jedne i druge islamske zajednice, njena uloga mora biti definisanje okvira u kojima će muslimani u Srbiji na isti način kao i druge vjerske zajednice birati svoje vjerske predstavnike koje će država poštovati”, rekao je Jovanović.\nLider LDP navodi da su potrebne su i političke mjere koje obavezuju lokalne partije na potpuno drugačiji odnos prema problemu i koje obavezuju republičku vladu na realizaciju onih programa i planova sa kojima su izašli pred građane 2008. godine, tražeći od njih političku podršku.\n“Mora biti odbačena odluka opštine o izgradnji obdaništa na vakufskoj zemlji, jer ona ne donosi rešenje problema, nego predstavlja vrijeđanje dijela naših građana. Danas obdanište obezbjeđuje žandarmerija, a ako se nešto ne promjeni, sutra će djeca dolaziti u pratnji žandara, a ne svojih roditelja “, rekao je Jovanović.\nPredsjdnik LDP istakao je da ako ova zemlja bude živjela od krize do krize, nećemo moći da uradimo onaj posao koji sprečava te nestabilnosti.


Beli, beli Bor – Nadlanu.com\nBeli, beli Bor\nEurimaž (Eurimages) podržao novi projekat Olega Novkovića “Beli, beli svet”. Snimanje počinje u aprilu u Boru.\nSnimanje novog filma Olega Novkovića pod nazivom “Beli, beli svet”, kako je producentkinja Milena Trobozić Garfild najavila na konferenciji za novinare, trebalo bi da počne u aprilu u Boru (na slici). Ostvarenje, čiji scenario potpisuje Milena Marković, ljubavna je priča smeštena u Bor, grad koji producentkinja opisuje sledećim rečima: “Bor – nekada simbol prosperiteta i nade, sada simbol propasti i kontaminacije.”\nU planu je da snimanje traje pet nedelja, a glumačku ekipu najverovatnije će činiti Uliks Fehmiu, Hana Selimović, Nebojša Glogovac i Jasna Đuričić, dok će za muziku, tzv. “balkanski tango”, biti zadužen Boris Kovač.\nPodsetimo se prethodnog filma Olega Novkovića “Sutra ujutru” (2006) uz pesmu Skaj Viklera.\nProjekat, u čijoj produkciji pored srpskog producenta “West End Productions” učestvuju i Nemačka i Švedska, dobio je pomoć od Fonda za kinematografiju Saveta Evrope “Eurimaž”. Podrška u iznosu od 180 hiljada evra je, kako se navodi u saopštenju Ministarstva kulture, “još jedna potvrda uspeha projekata s kojima apliciraju filmski producenti iz Srbije”.\nNovkovićev “Beli, beli svet” je šesti filmski projekat većinski srpske produkcije, koji je u poslednje dve godine dobio podršku Evropskog fonda za kinematografiju. Podršku su ranije dobili “Sveti Georgije ubiva aždahu” Srđana Dragojevića i Dušana Kovačevića, “Besa” Srđana Karanovića, “Turneja” Gorana Markovića, “Klopka” Srdana Golubovića i “Neke druge priče” grupe autorki.\nUkupan godišnji doprinos koji Ministarstvo kulture plaća za članstvo u ovom fondu koji čine 33 evropske zemlje, iznosi nešto više od 103 hiljade evra. U saopštenju se ističe da je “od 2004. godine do danas, Srbija najuspešnija zemlja kada je reč o odnosu uplaćenog doprinosa i iznosa dobijene podrške”. Radi se o čak 216 posto iskorišćenosti, koji slede samo Luksemburg, Belgija i Mađarska sa iskorišćenošću iznad 100 posto.\nInače, “Eurimaž” je na poslednjem zasedanju Upravnog odbora odlučio da podršku za prikazivanje evropskih filmova da i srpskim distributerskim kućama “Megacom Film”, “Orion”, “Cinears”, “Tuck” i “Kids Film Fest”, kao i sledećim bioskopima: DKC i “Art” iz Beograda, Multimedijalnom centru “Kvart” iz Kraljeva i zrenjaninskom “Cinema”.\nSrbija se “Eurimažu” pridružila 2004. godine, a Fond postoji od 1988. godine i do sada je podržao preko hiljadu evropskih filmskih projekata.


Na spisku zahteva za rehabilitaciju pripadnika Ravnogorskog pokreta, na kome je i sam četnički komandant Dragoljub Mihailović našao se i jedan od njegovih najbližih saradnika Nikola Kalabić. Dok Kalabićevi potomci tvrde da na taj način žele da speru ljagu sa njegovog imena, nekadašnji borci antifašističkog rata i pojedini istoričari smatraju da je Kalabić naređivao, a ponekad i sam učestvovao u zločinima tokom Drugog svetskog rata.\nU isto vreme vodiće se na zahtev porodica sudski procesi za rehabilitaciju četničkog komandanta Dragoljuba Mihailovića, ali i jednog od njegovih najbližih saradnika Nikole Kalabića, koji je prema zvaničnoj istoriji, bio taj koji je posleratnim vlastima izdao Mihailovića, koji se krio sve do 1946. kada je uhapšen kod Višegrada, a potom osuđen na smrt i streljan. Sam Kalabić je, prema dostupnim izvorima, 1946. godine izgubio život pod okolnostima koje još uvek nisu do kraja razjašnjene.\nZahtev za rehabilitaciju podnela je Kalabićeva unuka Vesna Dragojević koja, kaže, hoće da skine ljagu sa dedinog imena.\n„Ja znam da moj deda nije uhvaćen niti je njemu suđeno. Jednostavno hoću da skinem ljagu sa njegovog imena“, kaže ona.\nRadovan Pantović, predsednik Saveza antifašista Srbije kaže da bi eventualna rehabilitacija Kalabića bila samo još pokušaj revizije istorije gde se kvislinzi izjednačavaju sa onima koji su vodili borbu protiv okuparota.\n„On je jedan od komndanata Draže Mihailovića, koji je direktno učestovao i izdavao naredbe svojim podređenima da primenjuju vrlo žestoke represivne mere ubijanja i tako dalje. U vreme kada se dogodio poznati zločin u Vraniću, neću da kažem da je Nikola Kalabić bio u blizini Vranića ali u Šumadiji je sigurno bio, Kalabić je još nekoliko zločina ili naredio ili direktno učestvovao u organizaciji tih zločina“, tvrdi Pantović.\nPantović kaže da je potpuno druga stvar to kako je Kalabić odlučio da se ponaša nakon oslobođenja zemlje.\n„Druga je priča što se on kasnije opredelio da bi mogao da pomogne da se Draža Mihajlović preda novim vlastima posle oslobođenja zemlje“, kaže Pantović.\nMeđutim, Kalabićevi potomci tvrde da je on poginuo pre nego što je Mihailović uhvaćen. Njegova unuka Vesna Dragojević kaže da on „nije izdao svog komandanta“.\n„Mislim da o njemu svi mogu da kažu sve najlepše, te priče raznorazne što su pričali, to nije istina. Deda je poginuo ovde u Gradačkoj klisuri 19. januara 1946. što znači da je to dva meseca pre hvatanja Draže Mihailovića“, verzija je priče Kalabićeve unuke.\nJednostran sudski proces\nBez obzira kako i kada je okončao život ono što će presudno odlučivati o Kalabićevoj rehabilitaciji je njegova odgovornost za masovne zločine koje su četničke vojne formacije počinile tokom Drugog svetkog rata. Istoričarka Branka Prpa koja se bavi tim periodom smatra da je teško naći neki opravdan razlog za Kalabićevu rehabilitaciju.\n„On je prošao drugačije od ostalih komandanata četničkog pokreta, ali su uslov za to bila priznanja. Ja ne znam šta je to što njega može da rehabilituje, da li to što je sarađivao sa vlastima posle Drugog svetskog rata i bio ključni svedok ili to što je radio tokom Drugog svetskog rata. Zaista dolazimo u jednu apsurdnu situaciju koja je beketovskog tipa, drama apsurda. Razgovor više ne tu temu na ovakav način obezličava i trivijalizuje kompletnu problematiku Drugog svetskog rata“, kaže Prpa.\nPred Višim sudom u Beogradu u toku je proces rehabilitacije četničkog komandanta Dragoljuba Mihailovića, ali i mnogih drugih ličnosti koje su osuđene kao saradnici okupatora. Ključni problem tog i drugih sprocesa je što o istorijskim činjenicama i događajima koji su bili predmet suđenja Mihailoviću 1946. godine pred sudom uglavnom govore istoričari koji se zalažu za rehabilitaciju četničkog pokreta. Sud je dobio i predlog SUBNOR-a da se kao svedoci pojave i Miodrag Zečević i doktor Branko Latas.\nStoga, Milan Antonijević iz Komiteta pravnika za ljudska prava kaže da u većini dosadašnjih sudskih postupaka za rehabilitaciju postoji samo strana koja zastupa rehabilitaciju a ne i ona koja je protiv ocenjujući da je takav sudski proces prilično jednostran jer ne postoji mogućnost da se čuje i druga strana što sa sobom može da nosi i određene posledice.\n„Ono što je ovde sporno to je da je mogućnost da se na jedan objektivan način sagledaju sve strane i da se prilično objektivno donese sud o tome da li pojedince treba rehabilitovati ili ne. Znači, ovde se ne radi o procesima koji nemaju neki dalekosežni značaj već se radi o procesima koji donekle menjaju istoriju i u jednoj osetljivoj situaciji kakva je ova u Srbiji, gde se vidimo mržnja nekako na jedan potpuno drugačiji način ponovo pojavljuje, oni mogu doprineti daljoj polarizaciji i nekim procesima koje ne bismo ponovo želeli da vidimo“, kaže Antonijević.\nTokom svakog sudskog ročišta u procesu rehabilitacije Mihailovića pred zgradom suda se okupljaju pristalice četničkog pokreta, antifašisti, nevladine organizacije poput "Žena u crnom", ali i desničari tako da je policija u više navrata sprečavala njihove sukobe. Sam pokušaj rehabilitacije Mihailovića izazvao je oštre rekacije i u regionu.


ponedjeljak, 24 april 2017 11:33\tAktuelnosti Pale\tNormalizovan saobraćaj na putu Sarajevo-Pale\nNormalizovan je saobraćaj na magistralnom putu Sarajevo-Pale nakon što je uklonjen odron u mjestu Čeljigovići, saopšteno je iz Auto-moto saveza Republike Srpske.\nponedjeljak, 24 april 2017 07:29\tAktuelnosti Pale\tLakić zbog nesavjesnog rada na mjestu direktora isključen iz stranke\nPredsjednik Opštinskog odbora Demokratskog narodnog saveza /DNS/ Pale Miroslav Simović ukazao je na nepravilnosti u radu direktora paljanskog "Vodovoda i kanalizacije" Svetimira Lakića, koji je zbog toga isključen iz tog odbora.\nDodaj komentar (33 Komentari)\nsubota, 22 april 2017 18:44\tAktuelnosti Pale\tPerformans povodom obilježavanja Dana planete Zemlje\nEkološkim performansom "Ja sam dete sa ove planete" na Palama je danas obilježen Dan planete Zemlje u organizaciji Planinarsko-ekološkog društva "Romanija".\npetak, 21 april 2017 07:38\tAktuelnosti Pale\tBojan Ninković ponovo predsjednik Opštinskog odbora SDS-a\nčetvrtak, 20 april 2017 12:01\tAktuelnosti Pale\tSlaveći Boga i tvorca, slavimo čovjeka, brata vječnoga!\nAdministrator Mitropolije dabrobosanske NJegovo preosveštenstvo episkop zahumsko-hercegovački i primorski Grigorije poručio je sinoć na vaskršnjem prijemu u "Cekovića kući" na Palama koji je priredio za predstavnike javnog i političkog života sa područja Sarajevsko-romanijske regije da "slaveći Gospoda Boga, ljudi slave čovjeka, brata vječnoga...\nčetvrtak, 20 april 2017 10:15\tAktuelnosti Pale\tNastava se odvija bez prekida\nNa području opštine Pale u svim osnovnim školama, uključujući i Srednjoškolski centar nastava se izvodi u punom obimu iako su loši vremenski uslovi. Dodaj komentar (0 Komentari)\nsrijeda, 19 april 2017 13:21\tAktuelnosti Pale\tNadležne institucije da riješe problem neregistrovanih prevoznika\nDirektor Autobuske stanice Pale NJegoš Poljaković rekao je da je današnja obustava rada upozorenje zbog nezakonitosti u drumskom prevozu, odnosno štete koju izazivaju neregistrovani prevoznici, naročito u međunarodnom saobraćaju, a nadležne institucije nisu učinile ništa da probleme otklone. Dodaj komentar (1 Komentar)\nsrijeda, 19 april 2017 13:07\tAktuelnosti Pale\tDanas Vaskršnji prijem Vladike Grigorija\nNJegovo preosveštenstvo episkop zahumsko-hercegovački i primorski Grigorije, koji je i administrator Mitropolije dabrobosanske, upriličiće danas na Palama Vaskršnji prijem za predstavnike javnog i političkog života sa područja Sarajevsko-romanijske regije.\nsrijeda, 19 april 2017 11:54\tAktuelnosti Pale\tUvid u nacrte izmjеna i dopuna dijеla regulacionih planova\nsrijeda, 19 april 2017 08:45\tAktuelnosti Pale\tVeliki broj kvarova na srednjenaponskim dalekovodima\nSve radne jedinice "Elektrodistribucije Pale" u proteklih 12 časova evidentirale su veliki broj kvarova na srednjenaponskim dalekovodima. Dodaj komentar (1 Komentar)\nObilježavanje 25 godina rada Radio televizije Republike Srpske\nStrana 7 od 352


Naslovnica Sjeverni Sandžak Novi Pazar Forum 10: Povući preporuku BNV izboru jezika nastave\nNevladina organizacija (NVO) Akademska inicijativa “Forum 10” zatražila je povlačenje preporuke Bošnjačkog nacionalnog vijeća (BNV) o izboru jezika nastave po osnovu maternjeg jezika roditelja.\nSaradnik ove NVO Teo Taraniš ocenio je danas za Sto plus radio da preporuka direktorima da se roditelji učenika bošnjačke nacionalnosti koji ne žele da im dete nastavu pohađa na bosanskom o tome pisanim putem izjasne nije po zakonu.\nKako se navodi u preporuci koju je BNV uputilo direktorima škola, “roditelji koji žele da se njihovo dete školuje na nematernjem jeziku svoje opredeljenje iskažu u formi izjave”.\nTaraniš je takvu preporuku ocenio kao diskriminaciju, “imajući u vidu novonastalu situaciju da jedan roditelj mora da se izjašnjava zašto što želi da mu dete pohađa nastavu na srpskom, dok ovog drugog (za nastavu na bosanskom) niko ništa neće ni da pita”.\nKomentarišući stav Foruma 10, Džudžo je za Sto plus izjavio da zakon ne prepoznaje anketu kao način izjašnjavanja roditelja pri upisu dece u školu.\n“Zakon prepoznaje samo nastavu na maternjem jeziku”, naglasio je Džudžo.\nOn je, odgovarajući na opasku da su roditelji do sada ipak anketirani po ovom pitanju, odgovorio da je zakonsko uporište tada pronadjeno u Ustavu Srbije, po kojem svako ima pravo da se izjasni o svojoj nacionalnoj pripadnosti pripadnosti ili maternjem jeziku.\nPredsednik BNV Esad Džudžo rekao je pre mesec dana da će se od ove školske godine bošnjačka deca po automatizmu, na osnovu maternjeg jezika roditelja, upisivati na nastavu na bosanskom jeziku.\nOn je na konferenciji za novinare rekao da više neće biti anketiranja prilikom upisa učenika i da su za to dobili podršku od resornog ministarstva i od direktora sandžačkih obrazovnih ustanova.


Jeremić: Srpska diplomatija u službi režimskih tabloida - Izazov\nNovi magazin 9. novembra 2018. 09:30\n„Srbija možda ne bi imala dovoljnu specifičnu težinu da tako nešto izdejstvuje sama, ali uz malu pomoć Rusije bi to bilo rešeno. Nažalost, to niko od Rusije nije zatražio, što je jasan pokazatelj toga da državni vrh Srbije zastava ‘Kosova’ u Notr-Damu preterano ne pogađa“, naveo je Jeremić.\nOn je ukazao da predstavnik Kosova ne bi ni bio pozvan na ceremoniju obeležavanja 100 godina od završetka Prvog svetskog rata da za tu priliku nije predviđen „performans Vučića i Tačija“.\n„Da nije bilo tajnih sastanaka između njih dvojice marta ove godine na kome su otpočeli pregovore o ‘razgraničenju’ i gde se rodila ideja o zajedničkom pojavljivanju u Parizu 11. novembra, predstavnik Kosova ne bi prisustvovao toj ceremoniji. Učešće Kosova je direktna posledica Vučićeve šizofrene potrebe da bude uočen u mnoštvu državnika koji će se tamo pojaviti, servirajući sa Tačijem svetskoj javnosti ideju o nekakvom ‘istorijskom miru'“, rekao je Jeremić gostujući u emisiji „Zumiranje“.\n„To bi bili jedni od najneregularnijih izbora do sada, a Vučić računa da bi u tim okolnostima imao okretanje glave zapadnih partnera od brutalne krađe, jer im je stalo da on dobije apsolutnu većinu i stavi potpis na takozvani pravno obavezujući sporazum“, rekao je on.\n„Sve i da se reši Kosovo i da sutra čarobnim štapićem nestane taj problem, Srbija sa ovakvim pravosuđem, sa ovakvom slobodom medija, sa ovakvom vrstom sve agresivnijeg obračunavanja sa političkim protivnicima, uključujući i fizičko, nikada neće moći da bude primljena u Evropsku uniju“, zaključuje Jeremić.


MET (The Michigan English Test) - NS Pro Group Centar za edukaciju\nMET se nalazi u grupi Cambridge Michigan ispita i namenjen je kandidatioma koji žele da steknu međunarodno priznat sertifikat o poznavanju engleskog jezika za potrebe života, školovanja ili zaposlenja u inostranstvu.\nIspit ocenjuje znanje kandidata od nivoa A2-C1 po Zajedničkom Evropskom referentnom okviru za strane jezike (CEFR). Rezultat koji bi kandidat trebalo da zadovolji uslovljen je od strane institucije kojoj podnosi određeni zahtev (ambasada, univerzitet ili kompanija).\nKako izgleda procedura polaganja ispita i bodovna skala u odnosu na CEFR okvir možete pogledati na zvaničnom sajtu Cambridge Michigen:\nCentar za edukaciju „NS PRO GROUP“ u svim svojim centrima organizuje pripremnu nastavu za polaganje MET ispita. Zakazivanju nastave prethodi besplatno ulazno testiranje nivoa znanja kandidata. Testiranje bi trebalo da pokaže da je kandidat već savladao osnovna gramatička pravila i da vlada elementarnim pojmovima.\nPripremna nastava uglavnom je individualnog tipa, „1 na 1“, predavač i polaznik. Literatura koja se koristi specijalizovana je konkretno za pripremanje MET ispita. Dužina trajanja nastave i fond časova uslovljeni su nivoom znanja i potencijalom svakog pojedinačnog kandidata.\nUkoliko Vas zanima više, ili želite da prijavite, javite nam se: kontakti


Naslovna/Politika/Dodik zahvalio Kini na podršci u okviru inicijative “16 plus jedan”\nBANJALUKA – Srpski član i predsjedavajući Predsjedništva BiH Milorad Dodik, na današnjem sastanku sa ambasadorom Narodne Republike Kine u BiH Đi Pingom, zahvalio je na dosadašnjoj ekonomskoj podršci Kine u okviru inicijative “16 plus jedan”, kao i mnogobrojnim kineskim firmama koje pokazuju svoje interesovanje za ulaganje u BiH.\nPredsjedavajući Dodik i ambasador Đi Ping složili su se da su odnosi dvije zemlje veoma dobri i da se unapređenjem političke, ekonomske, kulturne i druge saradnje oni unapređuju.\nDodik je izrazio spremnost da da lični doprinos da se ti odnosi još više razvijaju i unapređuju na svim nivoima.\nPredsjedavajući Dodik i kineski ambasador Đi Ping tokom današnjeg sastanka razgovarali su i o ostalim političkim i ekonomskim temama koje se odnose na BiH i region.\nambasador Banjaluka BiH Kina Milorad Dodik region SRNA Đi Ping